Suka Duka Beta: Overwatch – Adakah Ianya MOBA Ataupun Sekadar FPS?

Beta untuk game Overwatch telah pun berlangsung tempoh hari. Adakah Overwatch ini berbaloi untuk dimiliki? Jom bersama Abah dalam Suka Duka Beta: Overwatch.

Overwatch merupakan game dari developer yang terkenal Blizzard Entertainment, dan mereka telah mengenrekan game ini sebagai first-person shooter. Namun begitu ramai yang mengatakan game ini seakan-akan DotA 2 dan juga Team Fortress 2.
Namun setelah beberapa ketika memainkan game Overwatch ini, Abah dapat simpulkan game ini hanyalah FPS sahaja dan tidak seperti game DotA 2. Jika ingin mengatakan Overwatch seakan-akan Team Fortress 2, Abah bersetuju kerana secara keseluruhannya gameplay Overwatch hampir dengan Team Fortress 2 tetapi mengambil elemen watak-watak dari DotA 2.
Mode Apa Yang Disediakan Di Dalam  Overwatch?

Di dalam Overwatch TIADA Story Mode dan ini sedikit memeranjatkan Abah, jika dilihat pada trailer announcement mereka, Abah dapat melihat sedikit penceritaan bagaimana Overwatch ini bermula. Jadi mungkin menjadi kerugian kerana tiadanya Story Mode dan Abah dapat rasakan sekiranya Blizzard memasukkan Story Mode, pasti sebuah jalan cerita yang menarik akan dapat dihasilkan.
Overwatch hanya mempunyai mode online multiplayer sahaja. Untuk beta kali ini, terdapat 4 jenis mode yang disediakan iaitu:

Assault – Terbahagi kepada 2 pasukan, serangan dan pertahanan. Yang menyerang akan cuba mengambil 2 target point manakala pertahanan, akan menghalang mereka dari mengambil target point tersebut.
Escort – Pasukan penyerang akan mengiringi sebuah muatan berharga sehingga ke checkpoint yang dikehendaki sebelum masa yang diberi tamat. Manakala pasukan pertahanan akan menghalang mereka daripada berbuat demikian.
Assault/Escort – Seperti dalam mode escort tetapi di dalam mode ini pasukan menyerang perlu menangkap muatan bernilai sebelum dapat mengiringinya ke check point yang diberi.
Control – Di dalam mode ini, kedua-dua pasukan akan cuba menangkap target point yang diberikan seperti mode capture the flag kebanyakan game FPS. Mereka perlu berada di target point tersebut sehingga target tersebut menjadi 100% iaitu sudah menjadi milik korang. Perlawanan ini biasanya berlangsung secara format best-of-three.

Jika ditanya mode apa yang paling Abah gemari sudah tentu Abah memilih mode Control, bagi Abah mode Control ini lebih mempunyai durasi masa yang lama dan juga suasana tegang di antara 2 pasukan yang berebut untuk menangkap target point yang disediakan.
Jom layan sedikit gameplay bagi mode Escort yang Abah mainkan bersama dengan rakan Abah di JomGaming:

Best Tak Karakter-Karakter Overwatch?

Terdapat 21 watak yang boleh dimainkan untuk beta Overwatch, dan setiap watak ini dibahagikan kepada 4 jenis kelas iaitu Offense, Defense, Tank dan juga Support.
Setiap watak-watak ini mempunyai kelebihan masing-masing serta ultimate (ULTI) yang menarik. Binaan watak juga menarik dengan setiap watak mempunyai personaliti tersendiri.

Cuma yang tidak menariknya ialah tiada sistem skill upgrades, dan setiap kali bermula game, korang sudah pun mempunyai kesemua skill-skill termasuk ultimate korang – yang hanya perlu ditunggu sehingga penuh dicas. Ini seperti tidak menggalakkan permainan berkumpulan yang taktikal seperti MOBA yang mempunyai early, mid dan late character build yang boleh di-unlock dan boleh menjadikan gameplay lebih menarik dan sesi counter-pick heroes yang pelbagai!
Selain itu juga, walaupun terdapat hampir 4 pengkelasan watak, namun pihak developer tidak menghadkan pemilihan watak kepada 1 watak bagi setiap kelas membuatkan kadang-kadang mengganggu rentak permainan.
Korang bayangkan 1 pasukan semua pemain hanya memilih kelas tank dan juga watak yang sama, sudah pasti ini akan menyukar pasukan lawan yang lain untuk menentang korang.

Setiap watak mempunyai customization tersendiri, namun begitu korang boleh dapatkan semua itu dengan menaikkan level korang. Setiap level korang akan diberikan 3 loot box dan bila dibuka item akan diberikan secara rawak.
Korang boleh customize watak korang dari segi penampilan, suara, cara meraikan kemenangan dan juga intro untuk watak korang.
Nak tau mana satu watak yang terbaik? Kalau Abah, Abah sukakan watak RoadHog yang menyerupai Pudge di dalam DotA 2 dan juga Soldier 76. Jadi kalau korang nak tau watak mana yang sesuai, korang perlulah mainkan kesemua watak tersebut, baru la korang boleh tau mana yang serasi dengan cara korang bermain.
Pandangan Abah Tentang Overwatch
Sejujurnya Overwatch merupakan game bergenrekan FPS yang seronok untuk dimainkan. Game mode yang agak banyak serta pilihan watak yang pelbagai, diseimbangkan dengan pemilihan class membuatkan Overwatch mungkin merupakan antara game yang akan menjadi pilihan ramai bila ia keluar nanti.
Bagi mereka yang baru sahaja hendak berjinak di dalam game bergenrekan FPS, jangan risau kerana di dalam Overwatch, terdapat mode Training di mana korang boleh mencuba kesemua watak yang disediakan dan korang boleh menyesuaikan diri dengan mekanisma serta gameplay game ini tanpa gangguan dari sesiapa.
Yang menjadi persoalannya sekarang ialah, adakah Abah akan terus bermain game ini? Ketiadaan Story Mode sedikit mengecewakan Abah kerana Abah dapat melihat potensi yang tinggi sekiranya Story Mode ini ada jika dilihat pada trailer cinematic mereka yang menceritakan serba sedikit tentang kewujudan Overwatch ini.
Selain itu juga, setelah mencuba setiap watak dan juga bermain kesemua mode, Abah merasa cepat bosan dan tiada keinginan untuk terus bermainkan game ini. Seperti game ini tidak mempunyai feel untuk membolehkan korang bertahan lama. Tapi mungkin sebab Abah terbiasa dengan mechanics dan replayability MOBA, kerana itu Abah mengharapkan ianya dibawa ke dalam versi FPS Overwatch.
Diharapkan dengan keluarnya Overwatch kelak, mungkin pihak Blizzard dapat mengejutkan kita semua dengan content-content yang lebih menarik dan padu, jika tidak mungkin mereka akan ketinggalan dengan pesaing mereka iaitu Battleborn dan juga Paragon.
– Tiada Story Mode.
– Pemilihan watak yang sedikit jika dibandingkan dengan Battleborn dan juga Paragon.
– Mechanics MOBA yang SANGAT minima.
– Replay Value yang rendah. Cepat bosan.
– Tiada had dalam pemilihan watak. 1 pasukan boleh pakai kelas watak yang sama.
– Tiada sistem upgrading skill.
+ Gameplay yang menarik dan mudah.
+ Rekabentuk watak yang menarik, unik serta berpesonaliti.
+ Sesuai untuk mereka yang baru hendak berjinak dengan game bergenrekan FPS.
+ Multiplayer lancar dan tiada isu lag setakat ini.
+ Game mode yang disediakan menarik.
ADIOS!!


Siri Gamebook Lone Wolf Versi Video Game Diumumkan Untuk Nintendo Switch!

Tak gamer olskool la kalau tak pernah main gamebook Lone Wolf!

Super Rare Games telah mengumumkan set fizikal video game Joe Dever’s Lone Wolf untuk Nintendo Switch. Game hasil kerjasama bersama developer Itali, Forge Reply ini akan dibuka pre-ordernya pada 11 April. Hanya 4,000 unit akan dibuka untuk pre-order pada harga $32.54 / £29.99 / €33.99 (~RM133).
Edisi fizikal ini akan menyertakan artbook 20 mukasurat, artwork, sticker dan 3 tradig card dari set 5 kad.:

Bagi korang yang tak tahu apa itu gamebook seperti siri Lone Wolf ini, ianya merupakan sebuah permainan RPG naratif dalam bentuk buku cerita di mana jalan cerita karakter korang ditentukan secara rambang melalui di beberapa bahagian menghasilkan jalan cerita dengan pelbagai penamat.
Menurut Super Rare Games, versi video game ini telah dievolusi dari perjalanan cerita yang tersebut dengan elemen RPG, turn-based combat system, sistem inventory dan mekanik upgrade serta peta dunia yang lebih interaktif.


Filem Indonesia The Raid Boleh Jadi Inspirasi Kepada Rainbow 6 Siege: Battle Royale!

Sejak fenomena battle royale yang diletupkan oleh PUBG dan Fortnite, banyak game shooter popular ingin turut serta dalam hype train battle royale ini. Call of Duty akan masukkan mode Blackout dalam Black Ops 4. EA pula telah umumkan Battlefield V: Royale.

Tapi, kalau korang perasan, ada satu game shooter popular yang bukan sahaja kita tidak mendengar peminat inginkan mode battle royale dibawa masuk ke dalam game ini, tetapi kita juga tak mendengar sebarang komen daripada pembangunnya mengenai trend ini. Game ini ialah Rainbow Six Siege (R6S).
Tidak Sesuai Dalam R6S
Sekilas pandang, R6S sememangnya sebuah game yang konsepnya, mekaniknya, dan rekaan map-nya tidak sesuai untuk mode battle royale. Salah satu elemen utama battle royale ialah map-nya yang besar, meletakkan pemain yang ramai dan map semakin mengecil mengikut waktu.
Kalau difikirkan, macam manalah R6S nak dimasukkan dengan mode battle royale, ya tak? Map dahlah kecil. Kawasan map pula ada bangunan-bangunan yang menegak (vertical). Jumlah pemain pula 5v5 saja, macam mana nak masukkan 100 pemain?
The Raid Sebagai Inspirasi
Beberapa hari lalu, penulis telah menonton semula filem The Raid Redemption (TRR) untuk entah berapa kali agaknya. Dan secara tiba-tibanya, penulis mendapat idea bagaimana filem ini boleh menjadi inspirasi kepada mode battle royale dalam game R6S.

Bagi korang yang sudah menyaksikan TRR, pastinya korang tahu bagaimana epik dan mantapnya filem ini. Bagi korang yang belum tontonnya lagi, jom penulis gambarkan bagaimana hebatnya TRR supaya korang tidak teragak-agak untuk menonton filem ini.
Mantapnya Filem The Raid
TRR merupakan sebuah filem produksi Indonesia, dibarisi pelakon-pelakon asal Indonesia dan diarahkan oleh Gareth Evans yang berasal dari Wales. TRR telah mengangkat martabat filem aksi Indonesia khususnya, dan filem aksi Asia amnya, ke satu tahap yang lebih tinggi. Filem ini secara tak langsungnya telah memperkenalkan seni beladiri masyarakat Nusantara, iaitu Silat ke mata dunia.
https://www.youtube.com/watch?v=6f6f_kfp1Z8
Penulis ingin tegaskan di sini, kalau korang dah tonton TRR, segala filem aksi Hollywood, Bollywood, Hong Kong, mahupun Thailand, korang akan tolak filem-filem itu ke tepi. Sebab apa? Sebab aksi dan koreografi Silat yang dibawakan ke dalam TRR adalah satu karya yang sungguh istimewa dan mampu membuatkan penonton tergamam.
Bukan itu sahaja, malah TRR juga telah mempopularkan beberapa pelakon utamanya sehingga nama mereka kini meniti di bibir peminat Hollywood. Antaranya Iko Uwais dan Yayan Ruhian pernah tampil dalam Star War Episode 7: The Force Awakens. Cecep Rahman pula (penjahat utama dalam sekuel TRR, The Raid 2) dan juga Yayan Ruhian akan menjadi bintang dalam John Wick 3 yang sedang dalam penggambaran sekarang.
The Raid, Battle Royale & R6S – Bagaimana?
Bagaimana TRR boleh menjadi inspirasi kepada mode battle royale dalam R6S? Ia terletak kepada keseluruhan jalan cerita itu sendiri.

Boleh dikatakan 99% filem ini hanya dipaparkan dalam bangunan yang mempunyai 15 tingkat. Pasukan polis elit telah ditugaskan untuk menyerbu bangunan ini, yang mana pada mulanya ia disangkakanya hanya serbuan biasa yang mudah, namun pelbagai halangan dan plot twist yang muncul sepanjang misi serbuan mereka ini.
Anggota-anggota polis ini terpaksa naik satu persatu tingkat bagi menawan setiap tingkat agar mereka dapat naik ke tingkat teratas, iaitu tingkat ke-15. Di setiap tingkat, penonton akan disajikan dengan babak-babak aksi tembak-menembak dan pertempuran jarak dekat Silat yang sungguh memukau.

Dan di sinilah bagaimana R6S boleh mengambil inspirasi daripada filem ini untuk mencipta mode battle royale mereka sendiri. Pengosongan setiap tingkat dan aksi-aksi untuk naik ke tingkat teratas dalam filem ini adalah kunci utama kepada mode battle royale dalam R6S yang mempunyai map yang vertical dan kawasan yang tidak berapa luas.
Tingkat Ganti Bulatan
Kalau kebanyakan game battle royale akan menjadikan bulatan (gas atau ribut) sebagai cara untuk mengecilkan kawasan permainan serta mempertemukan kesemua pemain yang ada, mode battle royale R6S pula boleh menjadikan setiap tingkat ini sebagai pengganti kepada sistem bulatan ini.

Bermakna, sebagai contoh, di awal permainan, kesemua 15 tingkat boleh diakses oleh semua pemain. Kemudian, semakin lama permainan, seperti mana game-game battle royale lain, tingkat yang boleh diakses akan mengecil. Diteruskan dengan 10 tingkat boleh diakses, kemudian semakin mengecil menjadi 5, 3, 2 dan akhirnya 1 — pertempuran terakhir dalam battle royale!
Ke arah mana tingkat ini mengecil pastinya menjadi sesuatu yang rawak (random) seperti mana game-game battle royale lain. Mungkin ada game yang tingkatnya mengecil di bahagian atau tingkat teratas bangunan, dan mungkin ada pula pusingan yang menutup di tingkat bawah bangunan. Maka, permainan tidaklah akan sentiasa fokus di tingkat atas. Apabila tingkat mengecil di tingkat bawahan, skuad yang berada di tingkat atas pula perlu mengatur strategi untuk turun ke tingkat yang lebih bawah pula.
Letupkan Segala Laluan Yang Ada
Bercakap tentang menawan musuh sama ada menyerang dari bawah ke atas atau menyerbu dari atas ke bawah, ia pastinya sangat seronok dimainkan dalam R6S. Game ini cukup terkenal dengan kepelbagaian laluan yang boleh diambil untuk memasuki ke satu-satu bilik/ruang. Rekaan map untuk mode battle royale R6S perlu memastikan yang satu-satu tingkat bukan hanya boleh diakses dari satu laluan sahaja, tetapi skuad boleh dikejutkan oleh musuh dari pelbagai arah — membawa ketengangan battle royale itu ke satu tahap yang baru!

Gunakan breaching charge, exothermic charge, grenade launcher, impact grenade atau apa sahaja gajet dalam R6S untuk membuka laluan baru untuk mengejutkan musuh — mengatur gerakan-gerakan yang cukup ikonik dalam game yang penuh taktikal ini.
Ada Apa Dengan Operator?
Untuk pemilihan Operator pula, memandangkan mode ini tidak mempunyai tugas Attacker atau Defender disebabkan elemen battle royale itu sendiri yang menyajikan momen-momen menyerang dan bertahan pada bila-bila masa sahaja, penulis rasakan Ubisoft perlu membuka mode ini untuk pemain pilih mana-mana Operator yang ada. Bayangkan saja apabila Montagne bergabung bersama Jager, Ela dan Caveira dalam suasana battle royale yang mendebarkan!

Pemilihan Operator berbeza ini mungkin hanya berfungsi untuk gajet-gajet unik yang mereka ada sekarang ini. Misalnya, Operator Kapkan akan spawn bersama-sama dengan perangkap laser-nya, tetapi senapang, pistol, armor dan lain-lain item perlu dicari sekitar bangunan untuk mewujudkan pengalaman ‘looting’ dalam mode battle royale.
100 Pemain Dalam R6S?
Untuk bilangan pemain pula, R6S pada masa ini hanya membenarkan 10 pemain sahaja dalam satu-satu perlawanan, iaitu 5-lawan-5. Penulis bukanlah seorang yang tahu tentang pembangunan game dari segi teknikal, namun penulis merasakan agak mustahil untuk meletakkan jumlah pemain yang terlalu ramai dalam satu-satu perlawanan battle royale R6S.

Pada hemat penulis, jumlah pemain yang sesuai yang mungkin boleh dicuba oleh Ubisoft untuk mode battle royale dalam game ini ialah 16 pemain, membawakan 4v4v4v4. Empat skuad yang terdiri daripada empat pemain boleh diletakkan di empat bahagian berbeza dalam bangunan itu tadi (mustahil untuk bawakan elemen payung terjun haha). Para pemain boleh cari loot terlebih dahulu di tingkat yang mereka spawn, serta beberapa tingkat berdekatan. Sudah lengkap dengan senjata dan aksesori-aksesori lain, barulah lebih yakin untuk menggempur tingkat-tingkat yang lebih jauh.
Jumlah 16 pemain ini hanyalah pandangan penulis sahaja. Sekiranya Ubisoft mampu meletekkan lebih ramai pemain dalam satu-satu perlawanan, itu adalah lebih baik.
Ikut Seperti Operation Outbreak
Mungkin akan ada yang menimbulkan kerisauan apabila mode battle royale dibawa masuk ke dalam R6S. Akan ada yang mengatakan ia mengganggu teras utama gameplay ini yang menjanjikan unsur-unsur kompetitif 5v5.

Penulis rasa, apa yang Ubisoft boleh cuba lakukan ialah menggunakan cara yang sama seperti membawakan Operation Outbreak. Ya, korang masih ingat dengan Operation Outbreak?
Dalam DLC ini, Ubisoft membawakan mode co-op 3-pemain melawan zombi. Mode ini semestinya merupakan sesuatu yang tiada unsur kompetitif 5v5. Jadi, Ubisoft boleh membawakan dan mencuba terlebih dahulu mode battle royale R6S dalam DLC yang boleh dimainkan buat sementara waktu, sama seperti yang mereka lakukan dalam Operation Outbreak ini.
Sekiranya ia mendapat sambutan yang menggalakkan, penulis pasti yang Ubisoft akan mengekalkan mode battle royale ini.

Inilah pandangan penulis tentang bagaimana filem Indonesia The Raid boleh menjadi inspirasi kepada mode battle royale dalam Rainbow Six Siege. Korang ada idea lain yang nak ditambah? Atau korang ada filem lain yang juga boleh dijadikan inspirasi?
Atau mungkin korang rasa game ini tidak perlulah mengikut trend battle royale? Tuliskan komen korang di bawah.


612 Games Memaparkan Video Gameplay Wild West Online Yang Pertama Selama 6 Minit

Buat kali pertamanya, 612 Games dan DJ2 Entertainment berkongsi video gameplay Wild West Online yang pertama pada hari ini.

Dipersembahkan oleh Stephane Bugaj, video berdurasi enam minit itu memaparkan beberapa buah pekan, persekitaran-persekitaran dan ciri-ciri yang ada. Sebagai contoh, di kedai salon, terdapat beberapa aktiviti yang boleh dilakukan oleh pemain seperti bermain poker, bergusti dengan pemain lain dan semestinya bercakap dengan NPC untuk mendapatkan misi.
Developer juga berjanji kebolehan untuk mencuri tanpa ada kesan sekiranya pemain mencuri tanpa dilihat oleh mana-mana NPC. Sementara itu, kesemua pemain akan boleh masuk ke dalam pejabat Sheriff dan mendaftarkan diri sebagai Deputy, bekerja untuk menumpaskan pemain-pemain lain yang menjadi penjahat.

“Rest cabin” juga disediakan di mana pemain boleh pulihkan nyawa, mengakses barangan-barangan dan mencipta peralatan serta menukar pakaian. Pemain juga boleh melakukan fast travel ke cabin berlainan untuk mempercepatkan perjalanan pemain.
Video gameplay yang pertamanya memaparkan pemain memburu sasaran yang dikehendaki demi mendapatkan ganjaran. Setakat ini, pada pendapat penulis, persekitarannya nampak bagus tapi animasinya masih perlu diperbaiki.

Wild West Online dijadualkan keluar pada akhir tahun ini di PC.
JomBaca: Wild West Online Mendapat Dana Tambahan Dan Tidak Akan Dilancarkan Di Kickstarters/Steam Early Access


Iklan Promosi Xbox One S Terbaru Telah “Perli” Konsol PlayStation

Iklan promosi terbaru ini bakal membuat para peminat setia PlayStation tidak senang duduk. Shots fired!

Microsoft telah mengeluarkan TV commercial untuk Xbox One S terbaru yang berdurasi selama 30 saat. Apa yang menarik tentang video ini adalah ia memfokuskan kepada fungsi konsol ini yang memiliki keupayaan untuk memainkan 4K Ultra HD Blu-ray.
“Satu-satunya konsol dengan 4K Ultra HD Blu-ray,” kata video tersebut. Selain itu, ia juga menyatakan tentang 4K Ultra HD Streaming dan saiznya yang 40% lebih nipis berbanding konsol Xbox One sebelumnya.
https://www.youtube.com/watch?v=Jmucgn1ogIE
Seperti yang kita tahu, konsol “high-end” terbaru daripada Sony, PS4 Pro tidak menampilkan keupayaan untuk memainkan 4K Ultra HD Blu-ray, dan hanya berupaya memainkan 4K Ultra HD Streaming. Mengulas tentang perkara ini, Sony mengatakan mereka tidak meletakkan keupayaan memainkan 4K Ultra HD Blu-ray adalah kerana streaming adalah trend terkini, dan ia sudah cukup untuk PS4 Pro.
Sony sebelum ini juga mengatakan bahawa pesaing utama mereka adalah PC, bukannya Xbox.


Slashy Souls: Dark Souls Untuk Peranti Android Dan iOS!

Bandai Namco dalam diam telah membuat Slashy Souls untuk peminat siri Dark Souls nikmati di mana-mana melalui telefon pintar mereka!
Slashy Souls bakal dilancarkan tidak lama lagi. Walaupun mengambil Dark Souls sebagai inspirasi, ia tidak ada kaitan dengan dunia Dark Souls.
Slashy Souls bakal berada di Play Store untuk Android dan App Store bagi iOS.
Bagi yang tidak sabar menantikan Dark Souls 3, ia bakal menemui peminat pada 12hb April di PC, PS4 dan Xbox One.


Mode Playground Akan Kembali Dalam Fortnite Battle Royale Pada Minggu Ini

Masa untuk kembali kreatif.

Mode yang menjadi kegemaran para pemain Fortnite Battle Royale akan kembali dalam game ini pada minggu ini, atau secara tepatnya pada 25 Julai ini.
Antara pembaharuan, seperti yang dijanjikan sebelum ini oleh Epic Games, yang akan dibawakan pada kali ini ialah ia akan memperkenalkan opsyen untuk memilih pasukan. Bermakna, pemain boleh membahagikan skuad kepada pertarungan 2-lawan-2 atau 1-lawan-1.
Selain itu, mereka juga menaikkan lagi loots yang ada dalam mode ini. Seberapa banyak loot yang ditambah itu masih tidak diketahui. Semua maklumat lanjut tentang mode Playground yang ditambahbaik ini akan mereka kongsikan dalam nota patch yang akan mereka keluarkan pada petang ini. Nantikan.
https://twitter.com/FortniteGame/status/1021439800333615104
Awal bulan ini, mode Playground telah diperkenalkan dalam Fortnite Battle Royale yang menyajikan kepada kita dengan pelbagai hasil kreatif yang sangat menghiburkan. Trek Mario Kart, piramid gergasi dan istana pelbagai rupa adalah antara hasil binaan yang telah dicipta oleh komuniti ini. Ia kemudian dibuang selepas seminggu.


Naughty Dog Lancarkan Siri Video Di Balik Tabir Uncharted 4

Developer Uncharted 4, Naughty Dog telah melancarkan video pertama untuk siri video di balik tabir game terbaru mereka ini.

Siri video ini bakal mempunyai 5 buah episod. Episod pertama telah dimuatnaik malam tadi, di mana ia menceritakan bagaimana siri Uncharted telah berkembang dan berubah dari siri pertamanya, Uncharted: Drake’s Fortune.
Dalam episod pertama itu juga, Naughty Dog juga menerangkan bagaimana siri Uncharted dan The Last of Us mempengaruhi antara satu sama lain.

5 episod yang akan dimuatnaik antara bulan Mac dan April ini adalah:

The Making of Uncharted 4: A Thief’s End: The Evolution of a Franchise (video di atas)
The Making of Uncharted 4: A Thief’s End: Growing up with Drake
The Making of Uncharted 4: A Thief’s End: Pushing Technical Boundaries Part 1
The Making of Uncharted 4: A Thief’s End: Pushing Technical Boundaries Part 2
The Making of Uncharted 4: A Thief’s End: In the End

Uncharted 4: A Thief’s End akan mula berada di pasaran pada 10 Mei 2016, selepas tiga kali ditunda, eksklusif untuk PlayStation 4.
JomBaca: Naughty Dog Mohon Maaf Kepada Ubisoft, Story Trailer Dikemaskini


The Walking Dead: The Final Season Mungkin Akan Diteruskan, Tetapi Banyak Lagi Persoalan Yang Masih Belum Terjawab

Hujung minggu lalu, kita telah digemparkan dengan penutupan studio pembangunan game, Telltale Games secara mengejut. Sejumlah besar pekerjanya telah diberhentikan — yang mana 225 daripada 250 pekerjanya telah kehilangan pekerjaan. Kini hanya 25 orang sahaja yang kekal di studio itu.

Penutupan studio itu semestinya telah meninmbulkan kerisauan terhadap game-game yang sedang mereka bangunkan. Stranger Things dan The Wolf Among Us ialah antara projek mereka akan datang, manakala episod pertama The Walking Dead: The Final Season telah dilancarkan, dan episod-episod seterusnya kini menjadi tanda tanya.
Terbaru, dalam satu tweet yang dikeluarkan, Telltale Games telah mengumumkan yang episod kedua untuk The Walking Dead: The Final Season akan tetap dilancarkan pada hari ini. Untuk episod ketiga dan keempat pula, mereka kini sedang bekerjasama dengan beberapa rakan kongsi yang berpotensi ingin membantu menyiapkan musim tersebut.
Studio itu menegaskan yang walaupun mereka tidak mahu membuat apa-apa janji, mereka kini sedang bekerja secara aktif untuk mencari penyelesaian yang boleh membenarkan episod 3 dan episod 4 mampu disiapkan dan dilancarkan dalam suatu bentuk.
Di akhir kenyataan tersebut, mereka menyatakan yang mereka berharap akan mendapat jawapan kepada persoalan-persoalan lain yang bermain di minda para peminat semua.

pic.twitter.com/Mw97tRsGGY
— Telltale Games (@telltalegames) September 24, 2018

Episod kedua The Walking Dead: The Final Season akan dilancarkan pada hari ini untuk PC, PS4, Xbox One dan Switch.


Tencent Sedang Mempersiapkan Diri Untuk Pertandingan Arena of Valor Peringkat Dunia

Syarikat gergasi teknologi dan Internet China, Tencent secara senyap sedang mempersiapkan diri untuk pertandingan esport terbesar untuk game Arena of Valor yang akan diadakan pada minggu akan datang.
Rancangannya adalah untuk melancarkan sokongan kepada pertandingan peringkat dunia berjumlah USD500,000 itu di Los Angeles pada musim panas ini.
Tencent yang mana memiliki Riot Games dan game League of Legends sudah pun berada dalam proses untuk melaksanakan ekosistem pertandingan dan pemain-pemain profesional. Sistem itu akan memasukkan sokongan untuk mengatur kawasan dan memantau pertandingan.
Menurut sumber dari dalam Tencent juga mengatakan sistem itu juga akan menyokong pelbagai jenis pertandingan yang berbeza, dan bukan hanya terhad kepada pertandingan 5v5.
“Sistem ini akan lebih banyak muncul di Amerika. Tencent sangat komited untuk menjadikan Esport pada mobile sebagai kompetitif dan mudah diakses seperti mana-mana game esport yang hadir dalam bentuk-bentuk lain,” kata satu sumber menurut laporan Rolling Stone.

Arena of Valor dilancarkan pada musim cuti di Amerika Syarikat selepas melakukan pengeluaran sesi ujian terhad di Eropah. Game itu merupakan versi Barat kepada game Honor of Kings oleh Tencent, sebuah game MOBA di China yang menjadi sebuah aplikasi yang paling banyak dimuat turun di dunia pada iOS App Store pada suku tahun pertama 2017.
Pada musim panas tahun lepas, game itu yang mana telah dikeluarkan di China pada tahun 2015, telah mempunyai lebih dari 80 juta pemain aktif setiap hari dan 200 juta pemain aktif setiap bulan. Ia juga boleh dikatakan sebagai game yang paling banyak menjana keuntungan. Arena of Valor juga diumumkan akan dikeluarkan di Nintendo Switch pada tahun lepas.
Seorang pekerja di Tencent yang mana tidak dibenarkan untuk mendedahkan dirinya telah bercakap dengan Glixel pada bulan lepas memberitahu tentang sokongan syarikat itu kepada game di dunia Barat. Dia berkata ia telah dilancarkan sejurus sebelum Krismas kerana syarikat itu mahu game itu dilihat sebagai hadiah kejutan kepada pemain.

“Honor of Kings telah dikeluarkan di China untuk dua hingga ke tiga tahun dan ia merupakan sebuah kejayaan yang cemerlang. Sebaik sahaja kami melihat peluang ini untuk membawakannya ke dunia Barat, dan kami sudah lakukannya. Kami percaya bahawa fenomena boleh terjadi di negara-negara lain juga.”
Game itu sedang menjalani satu rombakan yang besar, ia memfokuskan hampir kesemuannya pada hero-hero game, katanya, kerana Tencent tidak percaya kawalan karakter hero dari pemain dalam Honor of Kings, yang mana ia berdasarkan kepada cerita rakyat dan mitologi China akan menarik perhatian gamers Barat.
Jadi, Tencent membina karakter-karakter yang mana mereka percaya akan lebih menarik perhatian pemain-pemain Barat. Itu termasuklah dengan karakter-karakter asal dan hero-hero dari komik DC seperti Batman, Superman dan Joker. “Itulah cara kami mencipta karakter untuk pemain Barat.” Game itu juga dipermudahkan sedikit dan muziknya juga dihasilkan untuk menepati ciri-ciri antarabangsa.

Pada masa itu, pekerja itu berkata Tencent telah mempunyai minat dalam memperkenalkan game itu dalam esport, tapi menolak untuk bercakap dengan lebih lanjut mengenai usaha-usaha yang sedang dilakukan.
Pendekatan Tencent kepada perlawanan mobile esport adalah pendekatan untuk membawakan game-game MOBA yang mempunyai gameplay yang kompleks ke telefon pintar. Pada asasnya, syarikat itu melihat kepada pembelajaran yang tinggi mengenai kawalan yang sukar dan kemudian pergi kepada tentang mempermudahkan perkara-perkara itu kepada kemasukan pemain-pemain baru yang rendah dan gamers telefon pintar.
Minat yang mendalam Tencent terhadap mobile games, mengabaikan hak pemilikan Riot Games dan kepentingan kewangan dalam syarikat enjin permainan dan pembangun Epic Games, ia didorong oleh teras kepercayaan bahawa mobile akan menjadi hiburan pada masa hadapan, pekerja itu berkata.
“Kami sememangnya melihat cabarannya. Tapi itu status quo yang kami mahu ubah, sebuah persepsi yang kami mahu buktikan bahawa ianya salah.”


Ana Amari, Sniper Yang Boleh Membunuh Dan Menyembuh! Hero Terbaru Overwatch!

Nampaknya bilangan hero di bawah kategori support ditambah dan skill yang diberi kepada Ana sangat berguna untuk kerjasama berpasukan!

Ana Amari merupakan watak yang dikelaskan sebagai support dan mempunyai kebolehan untuk menyembuh ahli pasukan dan juga mencederakan pihak lawan. Ini merupakan senjata utama bagi Ana dan dikenali sebagai Biotic Rifle.

Di samping itu, Ana turut mempunyai senjata sampingan yang mempunyai Sleep Dart – yang boleh membuatkan pihak lawan ‘tertidur’ untuk seketika. Sleep Dart ini turut boleh membatalkan sebarang Ultimate Ability. Nampaknya Ana sangat sesuai untuk menewaskan kebolehan Ultimate hero seperti Zenyatta.

Ana turut mempunyai Biotic Grenade yang boleh menyembuhkan ahli pasukan, hampir sama fungsinya dengan kebolehan yang dimiliki oleh Soldier 76. Namun begitu, Biotic Grenade ini mempunyai kebolehan tambahan yang menarik iaitu ia turut menyekat daripada pihak musuh yang terkenanya daripada menyembuhkan diri.

Kebolehan Ultimate bagi Ana pula memberikan peningkatan kepada kepantasan dan nilai damage yang dilakukan, pada masa yang sama mengurangkan nilai damage yang diterima. Sesuai diberikan pada hero-hero tank yang ingin menyergah masuk objektif.

Sememangnya Ana adalah penambahan menarik kepada class support bagi hero-hero Overwatch. Bagi yang ingin mencuba watak Ana, korang boleh mencubanya di PC melalui server Public Test Realms.
Oh ya, Ana Amari juga merupakan ibu kepada Pharah!

JomBaca: Overwatch ambil takhta League of Legends di Korea!


MMO Tera Akan Menyerang Masuk Ke PS4 & Xbox One Pada Tahun Ini!

Pemain-pemain konsol akan berpeluang menikmati sebuah lagi MMO di platform kegemaran mereka.

https://youtu.be/e67jpXg-LJI
En Masse Entertainment telah mengumumkan bahawa Tera, akan diterbitkan ke PlayStation 4 dan Xbox One pada tahun ini. Bagi mereka yang tidak mengetahui, Tera adalah sebuah MMO action RPG yang telah diterbitkan untuk pasaran PC pada tahun 2011 lagi. Selepas mengalami pelbagai kemaskini dan pertukaran yang boleh dikira radikal, Tera kini dilihat antara pengaruh besar dalam MMO dengan pemain seramai 25 juta orang.
Tera akan meneruskan sistem free-to-play dalam keluaran konsol, tetapi pemain boleh mendapatkan keahlian Elite yang akan memberikan ekstra XP, gold dan pelbagai kelebihan lain.
Daftarlah sekarang untuk berpeluang mencuba sesi beta terhad yang bakal diadakan untuk PlayStation 4 dan Xbox One.


PS4 Bakal Menyokong External HDD, Custom Wallpapers Dan Banyak Lagi Dalam Update 4.50

Berita baik buat penggemar game-game digital!

Dalam blog post terbaru PlayStation, mereka telah mendedahkan apakah yang bakal ditampilkan dalam Software Update 4.50. Fungsi-fungsi terbaru ini telah mula dicuba oleh sebahagian pemain yang mendapat akses kepada versi beta. Mereka masih belum umumkan bilakah kemaskini ini akan ditampilkan untuk semua pemain.
Sokongan External HDD

Sekiranya anda tidak mahir dalam menukarkan Intenal HDD bersaiz lebih besar yang terdapat dalam PS4, nampaknya akan datang anda akan lebih mudah untuk menambah storan PS4. Akhirnya PS4 akan mendapat sokongan External HDD, yang mana anda hanya perlu plug USD 3.0 HDD ke PS4, dan anda akan terus dihidangkan dengan storan tambahan ke konsol anda.
Fungsi ini akan menyokong saiz HDD sehingga 8TB. Harus diingat bahawa External HDD ini hanya akan menyimpan fail-fail game dan applikasi, manakala save files untuk kesemua game anda masih lagi disimpan dalam sistem PS4.
Custom Wallpapers

Fungsi ini juga adalah fungsi yang sangat dinanti-nantikan oleh para pemilik PS4. Anda bakal dibenarkan untuk menggunakan screenshot-screenshot yang telah anda ambil daripada game-game yang anda mainkan dan letakkannya sebagai wallpaper di menu utama PS4.
Lebih menarik anda boleh melaraskan keterangan/kemalapan ikon-ikon yang terdapat di menu tersebut agar ia masih kelihatan di sebalik ton warna screenshot berbeza yang digunakan sebagai wallpaper itu. Walau bagaimanapun, mereka tidak dedahkan sama ada pemain boleh memuatnaik gambar daripada luar PS4 untuk digunakan sebagai wallpaper. Dan kami jangkakan ia tidak membenarkan keupayaan itu.
Quick Menu Baru

Quick Menu akan dikemaskini untuk pengalaman yang lebih menyenangkan. Saiz ia menutupi skrin gameplay akan dikurangkan, ditambah dengan beberapa fungsi yang akan membantu pemain menggunakan Quick Menu ini dengan lebih selesa.
Senarai Notification Yang Lebih Kemas

PS4 anda akan dikemaskini dengan senarai Notification yang lebih kemas. Tiada lagi tab di sebelah kiri yang terlalu banyak, dan anda boleh melihat dan menguruskan Notification anda dengan lebih mudah.
3D Blu-rays melalui PlayStation VR

Sekiranya memiliki PlayStation VR, kemaskini terbaru ini membolehkan anda menonton filem-filem 3D melalui peranti ini.

Anda boleh baca mengenai Software Update 4.50 ini di sini. Mereka turut menyatakan pelbagai fungsi akan ditambah dalam kemaskini ini serta tarikh ia akan dilancarkan akan diumumkan beberapa minggu lagi.
[KEMASKINI]: System Software 4.50 ini telah dilancarkan dan anda boleh memuat-turunnya sekarang. Banyak lagi fungsi yang terdapat dalam kemaskini terbaru ini seperti penambahbaikan untuk gambar 2D dalam PS VR, voice chat untuk Remote Play dan banyak lagi. Anda boleh bacanya di sini.


Stranger Things 3: The Game Akan Dilancarkan Serentak Bersama Musim Ke-3 Siri Itu

Stranger Things 3: The Game akan dilancarkan serentak dengan musim ke-3 Stranger Things di Netflix, iaitu pada 4 Julai ini.

Sebuah video trailer baru telahpun dikeluarkan memaparkan aksi game ini yang memperlihatkan watak-watak yang sedang cuba menyelamatkan Hawkins daripada anasir-anasir jahat. Apa yang menarik ialah trailer ini membikin semula trailer Stranger Things 3 dalam Stranger Things 3: The Game, yang mana kedua-dua trailer tersebut korang boleh tontonnya di bawah:

https://www.youtube.com/watch?v=YEG3bmU_WaI
Stranger Things 3: The Game merupakan sebuah game dengan style 16-bit yang dibangunkan oleh Bonus XP dengan kerjasama Netflix. Ia adalah game yang dicipta untuk musim ketiga Stranger Things, sebuah siri TV yang sangat popular di Netflix.
Lebih daripada 12 karakter akan boleh dimainkan dalam game ini, dan setiap karakter yang diambil daripada siri TV-nya itu mempunyai abilitinya yang tersendiri. Split-screen co-op akan dibawakan ke dalam game ini, walau bagaimanapun tiada online co-op.
Stranger Things 3: The Game akan dilancarkan pada 4 Julai ini untuk PC, PS4, Xbox One, dan Switch.


Ajar Anak-Anak Tentang Asas Programming Dengan Game Percuma Keluaran Ubisoft Ini

Melentur buluh biarlah dari rebungnya. Tak gitu?
Ubisoft telah melancarkan sebuah game yang bersifat pendidikan — mengajarkan tentang asas-asas pengaturcaraan (programming), khas untuk kanak-kanak.
Digelar Rabbids Coding, game ini mengisahkan watak-watak arnab telah sampai ke Stesen Angkasa Antarabangsa (International Space Station) dan telah mengakibatkan kejadian-kejadian yang tidak diingini. Maka, tugas pemain adalah untuk mengarahkan arnab-arnab ini untuk memperbetulkan apa yang telah mereka lakukan melalui kod-kod programming.
Dibangunkan khas untuk kanak-kanak berumur 7 tahun ke atas, game untuk platform PC ini akan menampilkan 32 level yang direka khas untuk mengajarkan kanak-kanak tentang asas programming. Ia turut akan dipenuhi dengan unsur-unsur lucu.
Korang boleh dapatkan game ini secara percuma di sini.


Fortnite Lancarkan Mode Dan Map Baru – Tiada Senjata, Hanya Lepak-Lepak Bersama Rakan-Rakan

Di kala seluruh dunia sedang menjalani perintah berkurung dan pengasingan diri, pelbagai game telah tampil untuk menenangkan para pemain dengan bertemu dan bersosial dalam dunia maya. Nampaknya Fortnite juga tidak mahu ketinggalan.
Fortnite telah melancarkan satu mode baharu yang digelar Party Royale. Cukup berbeza dengan mode-mode yang pernah dikeluarkan sebelum ini, Party Royale telah menambah satu map baharu, namun tiada sebarang senjata atau mekanisme membina kubu (building) dibenarkan.
Menggunakan tagline “All Chill. No Sweat.”, mode ini tiada ribut yang akan mengecil dan tiada tempoh masa. Mesin vending adalah percuma, item-item yang tidak mencederakan seperti senapang dan bom cat, buah tomato, joran untuk memancing dan lain-lain akan boleh dimainkan dalam mode ini.
Selain itu, bangunan dan lokasi yang ada dalam map kecil ini juga adalah yang bersesuaian untuk kita melepak. Adanya arena konsert, padang bola, panggung wayang, zipline dan tempat-tempat untuk skydive dan berlumba kereta.
Lebih menarik, map ini juga menampilkan bilik persalinan yang membenarkan pemain untuk bertukar pakaian, pickaxe dan emote semasa masih dalam permainan tanpa perlu balik ke menu.
Senang cerita, mode ini hanyalah untuk para pemain melakukan apa saja aktiviti sosial bersama rakan-rakan tanpa sebarang pertempuran tembak-menembak.
Fortnite Battle Royale kini boleh dimainkan secara percuma di PC, PS4, Xbox One, Switch, iOS dan Android.


Roster Karakter Penuh Marvel Vs Capcom Infinite Dah Leaked! Betul Ke Bohong?

Nampaknya tahun ini penuh dengan siri video game genre fighting. Dengan Injustice 2, Guilty Gear Xrd Rev.2 dan tidak lama lagi, Tekken 7, Capcom juga tidak terlepas untuk mengeluarkan siri game fighting mereka, kali ini dengan kerjasama dari Marvel untuk membina Marvel vs Capcom Infinite.

Berdasarkan dari forum NeoGAF, seorang pengguna yang bernama Ryce mendedahkan senarai yang berkemungkinan ianya adalah roster karakter penuh yang akan ada dalam Marvel vs Capcom Infinite. Berdasarkan info dari beliau, ini adalah senarai karakter yang akan ada dalam Marvel vs Capcom Infinite.
Pihak Capcom:

Arthur
Chris
Chun-Li
Dante
Firebrand
Jedah
Monster Hunter
Morrigan
Nemesis
Ryu
Spencer
Strider Hiryu
Megaman X

Pihak Marvel:

Ant-Man
Captain America
Captain Marvel
Doctor Strange
Gamora
Hawkeye
Hulk
Iron Man
Nova
Rocket/Groot
Spider-Man
Thanos
Thor
Ultron

Karakter DLC (ada 6 tetapi hanya 2 sahaja dapat didedahkan)

Sigma
Venom

Untuk pengetahuan semua, Ryce ini jugalah yang mendedahkan info-info sebelum ini seperti pengumuman video game ini, gameplay sistem dan karakter dan boleh dikatakan ianya sentiasa benar. Jadi apa pendapat anda tentang roster ini? Adakah ianya menarik perhatian anda?

Marvel vs Capcom Infinite akan keluar pada September ini di platform PlayStation 4, Xbox One dan PC.


Angkat Pedangmu, Soul Calibur VI Akan dikeluarkan untuk PC, XB1 dan PS4!

Buat kali pertama kita dapat melihat Sophitia dan Mitsurugi yang muda mula berlawan pedang di arena setelah Harada dari Bandai Namco Entertainment mengumumkan di pentas The Game Awards 2017.

Harada-san (Produser Bandai Namco Entertainment) pernah mengingati peminat Soul Calbur (SC) bahawa jangan lupakan francais game ini pada tahun lepas dan kini ia menjadi realiti.

Umm..RT@SCaliburFanPage The SoulCalibur Fans are still anxiously waiting on #SoulCalibur6 !!! Please don't forget that! #SoulCalibur
— Katsuhiro Harada (@Harada_TEKKEN) February 22, 2016
Apabila Noctis dari FFXV telah diumumkan sebagai karakter DLC untuk Tekken 7 instead of francais SC, lalu ramai bermula mempersoal tentang karekter ini lebih sesuai untuk game siri SC. Walaupun siri SC yang terkahir keluar pada 2012, tetapi adakah SC akan kembali dengan sekuel yang baru di konsol new-gen? Kini korang dapat jawapannya!
SCVi akan tiba di PC, PS4 dan XB1 pada 2018.


Battlefield V Keluarkan Trailer Operation Underground, Hidupkan Semula Map Operation Metro

Bulan Jun lalu, DICE telah mengacah para pemain dengan memperlihatkan seni konsep untuk Operation Underground — sebuah map terbaru yang bakal ditambah ke dalam Battlefield V.
Apa yang istimewa sangat dengan map ini? Sebenarnya, ia merupakan map ciptaan semula (remake) dari Battlefield 3 yang cukup popular, iaitu Operation Metro.
Terkini, mereka telahpun mengeluarkan trailer gameplay yang memperlihatkan map stesen kereta api bawah tanah yang dihidupkan kembali dalam suasana Perang Dunia Kedua. Walaupun ia merupakan remake, tetapi kita dapat lihat beberapa perubahan yang dibawakan terhadap rekaan map — peminat setia siri Battlefield pasti akan dapat mengenalpasti perbezaannya dalam trailer di bawah:

Operation Underground akan dilancarkan secara percuma ke semua platform Battlefield V pada 3 Oktober ini.


Dapatkan Age of Wonders III Percuma Sekarang!

Boleh didapatkan secara percuma sehingga Sabtu ini! Pantas!
Age of Wonders III adalah antara turn-based strategy yang dibangunkan oleh Triumph Studios dan telah diterbitkan pada tahun 2014. Ia telah berjaya mendapat pujian dari komuniti gaming serta laman-laman web seperti PC Gamer, IGN dan juga GameSpot.
Age of Wonders III boleh dimuat turun secara percuma melalui laman Humble Bundle pada masa yang terhad.


Seorang Pemain Overwatch, Gadis 17 Tahun Dituduh Cheating!

Tetapi Blizzard Korea telah mengumumkan bahawa pemain tersebut, Gegury yang fokus menggunakan watak Zarya tidak terlibat dalam sebarang penipuan atau hacking.

Gegury, seorang gadis yang berumur 17 tahun ini telah mendapat perhatian dalam komuniti eSport Overwatch di Korea khususnya apabila mula melibatkan diri dalam pertandingan secara serius. Dengan mencapai win rate setinggi 80 peratus daripada 420 perlawanan, Gegury dan pasukannya sememangnya satu kuasa yang tidak harus dipandang remeh.
Namun begitu, apabila pasukannya berjaya menewaskan beberapa pasukan besar ketika pusingan kelayakan ketika bertanding dalam Nexus Cup beberapa pihak telah mula membuat penuduhan yang mengatakan Gegury telah melakukan penipuan.
Pemain professional ELTA dan Strobe dari pasukan Dizziness turut terlibat dalam penuduhan ini dan telah memberi pengumuman akan berhenti dari Overwatch jika Gegury dibuktikan tidak melakukan sebarang penipuan. Selepas pengumuman dari Blizzard, dilaporkan kedua pemain ini telah berhenti dari eSport Overwatch.
Tertekan dengan pelbagai tuduhan ini, Gegury telah muncul dalam sesi rancangan oleh Inven Broadcast dan memaparkan skill beliau dalam menggunakan watak Zarya secara live di laman Twitch Inven. Tertanya sekali kebolehan beliau dalam PvP tidak boleh diperlekehkan sama sekali.
Melalui laman Twitter beliau, Gegury tidak menyangka isu ini mendapat perhatian ramai dan akan melakukan lebih banyak streaming melalui Twitch kelak.


13 Pelakon Terkenal Yang Pernah Terlibat Dalam Industri Video Game

Kemunculan pelakon terkenal siri The Matrix dan John Wick iaitu Keanu Reeves di E3 2019 untuk mengumumkan tarikh keluaran game Cyberpunk 2077 telah mengejutkan ramai peminat yang menantikan lama game keluaran CD Projekt RED itu.
Namun, menggunakan pelakon terkenal untuk mempromosikan game terbaru bukanlah sesuatu perkara yang baru. Malah, sebelum Keanu Reeves, ada ramai pelakon yang terlibat dalam industri video game sama ada dari segi promosi atau dalam pembikinan game. Berikut adalah 13 pelakon terkenal yang terlibat dalam industri video games:
1. Bruce Willis – Apocalypse

Apocalypse ialah sebuah game menembak yang dihasilkan oleh Activision untuk Sony PlayStation 1. Game ini merupakan contoh terawal menggunakan pelakon terkenal dalam video game. Walaupun game ini menggunakan proses motion-capturing dan 3D scanning pada karakter Bruce Willis. Tapi malangnya pada masa itu, kekuatan pemprosesan grafik pada PS1 tidak mampu untuk menawarkan grafik yang baik.
2. Jet Li – Rise to Honor

Rise to Honor merupakan sebuah game seni bela diri yang dikeluarkan pada tahun 2004 untuk PlayStation 2. Game ini menggunakan pelakon Jet Li sebagai watak utama dalam video game ini iaitu Kit Yun, seorang anggota polis yang berada dalam penyamaran ditugaskan untuk menjaga keselamatan anak perempuan ketua penjenayah.
3. Jean Reno – Onimusha 3: Demon Siege

Onimusha 3: Demon Siege merupakan game ketiga dalam siri Onimusha. Protagonis, Hidemitsu Samanosuke Akechi merentas masa ke zaman moden Paris. Namun, perjalanan merentas masanya telah menyebabkan dia bertukar zaman dengan seorang anggota polis bernama Jacques Blanc yang dibawa ke zaman feudal Jepun. Jacques Blanc dilakonkan oleh pelakon Perancis iaitu Jean Reno.
4. Chow Yun-Fat – John Woo’s Stranglehold

Stranglehold merupakan salah satu contoh terbaik dan menarik dalam membawakan pelakon terkenal ke dalam video game. Game ini merupakan sekuel kepada filem arahan John Woo iaitu Hard Boiled. Chow Yun-Fat kembali melakonkan wataknya sebagai Inspector “Tequila” Yuen dalam membawakan kembali aksi bullet-time menerusi video game.
5. Nathan Fillion – Halo

Nathan Fillion menyertai francais Halo pada tahun 2007 dengan Halo 3. Pada masa itu beliau bertindak sebagai pelakon suara kepada karakter Gunnery Sergeant Reynolds. Seterusnya, beliau melakonkan watak suara karakter lain dalam Halo 3: ODST iaitu Gunnery Sergeant Buck. Buck kemudiannya kembali dalam Halo 5: Guardians.
6. Kristen Bell – Assassin’s Creed

Kristen Bell melakonkan watak Lucy Stillman dalam siri game Assassin’s Creed. Lucy diperkenalkan dalam game pertama sebagai pembantu Dr. Warren Vidic, membantu Desmond mengakses masuk ke dalam memori keturunannya iaitu Altair.
7. Sam Witwer – Star Wars: The Force Unleashed

Walaupun pelakon Sam Witwer sangat dikenali dalam kalangan peminat Star Wars sebagai pelakon suara kepada karakter Darth Maul dalam Star Wars: The Clone Wars dan Solo: A Star Wars Story. Namun, dalam Star Wars: The Force Unleashed, beliau melakonkan watak lain sebagai pembunuh upahan rahsia kepada Darth Vader iaitu Starkiller.
8. Aaron Staton – L.A. Noire

L.A. Noire merupakan sebuah game yang memfokuskan kepada teknologi “MotionScan” pada tahun 2011. Teknologi itu meningkatkan tahap penggunaan motion capture kepada setiap para pelakon dari segi pergerakan raut wajah dari pelbagai arah, membenarkan pemain untuk mengecam perubahan raut wajah atau emosi yang mana ia merupakan elemen penting dalam gameplay L.A. Noire. Protagonis, Detective Cole Phelps dilakonkan oleh Aaron Staton.
9. Ellen Page – Beyond: Two Souls

Beyond: Two Souls merupakan sebuah game cinematic adventure yang dikeluarkan pada tahun 2013. Ellen Page melakonkan watak seorang perempuan yang mempunyai hubungan dengan entiti mistik bernama Aiden. Page dengan pelakon lain seperti William Defoe telah melakukan proses motion capture untuk game ini.
10. Kevin Spacey – Call of Duty: Advanced Warfare

Francais Call of Duty mempunyai sejarah yang lama dalam menggunakan pelakon Hollywood dalam video game mereka. Dalam Call of Duty: Advanced Warfare, pelakon Kevin Spacey diangkat sebagai muka hadapan game tersebut yang mana beliau melakonkan watak antagonis, Jonathan Irons.
11. Hayden Panettiere – Until Dawn

Until Dawn, sebuah game survival horror yang menggabungkan elemen dari filem seperti Friday the 13th dan The Evil Dead. Game ini menampilkan pelakon Hollywood, Hayden Panettiere dan juga beberapa pelakon lain seperti Rami Malek, Brett Dalton dan Peter Stormare.
12. Norman Reedus – Death Stranding

Pelakon The Walking Dead, Norman Reedus akan membintangi dalam game terbaru ciptaan Hideo Kojima, Death Stranding. Reedus akan melakonkan watak Sam Bridges, seorang karakter yang ditugaskan untuk membantu menghubungkan penduduk-penduduk terpencil di dunia pasca-apokalips Amerika Syarikat. Walaupun Reedus merupakan muka hadapan game ini, namun game ini juga menampilkan beberapa pelakon terkenal seperti Mads Mikkelsen, Léa Seydoux, Lindsay Wagner, Guillermo del Toro dan Nicolas Winding Refn.
13. Keanu Reeves – Cyberpunk 2077

Ini merupakan penampilan yang paling mengejutkan dan tidak dijangka oleh peminat di E3 pada tahun ini. Kemunculan Keanu Reeves di atas pentas semasa persidangan Microsoft mengejutkan semua orang di mana beliau mengumumkan tarikh keluaran game Cyberpunk 2077. Keanu Reeves akan membawakan watak bernama Johnny Silverhand.


EA Play Live 2020 Akan Berlangsung Pada Jun, Memperlihatkan Game-Game Baru [KEMASKINI]

[KEMASKINI]:
EA Play 2020 telah ditunda untuk memberi ruang kepada protes ‘Black Lives Matter’ yang sedang memanas di Amerika Syarikat. Acara ini kini akan berlangsung pada 18 Jun, 7 Pagi.

pic.twitter.com/6NSTb4cxqE
— Electronic Arts (@EA) June 5, 2020
[LAPORAN ASAL]:
Electronic Arts telah mengumumkan acara utama tahunan mereka yang sering berlangsung semasa minggu E3.
EA Play Live 2020 telah diumumkan dan akan berlangsung pada 12 Jun, 7 pagi (waktu Malaysia). Seperti biasa, ia akan mengumumkan dan memperlihatkan game-game baharu serta kemaskini-kemaskini untuk game-game sedia ada keluaran syarikat tersebut.
Dan semestinya, ia diadakan sepenuhnya secara digital melalui livestream yang boleh ditonton di EA.com, Twitch dan Youtube.

EA Play Live goes digital in 2020!See you on June 11th at 4pm PST… World premieres, news and more! https://t.co/ShTNzjqJ3D pic.twitter.com/xqmYfGBWfs
— Electronic Arts (@EA) May 4, 2020
Seperti yang telah diumumkan sebelum ini, EA turut menyertai Summer Game Fest, satu acara seakan E3 yang bakal berlangsung selama 4 bulan. Maka, kemungkinan EA akan turut mengumumkan beberapa demo yang boleh dimainkan para pemain kelak.
Setakat ini, selain EA, syarikat gaming besar yang sudah mengumumkan acara tahunan pertengahan tahun mereka ialah Microsoft, yang akan memperlihatkan sepenuhnya Xbox Series X pada 7 Mei ini, 11 malam (waktu Malaysia).
Sama-sama kita nantikan pengumuman dari penerbit-penerbit lain pula.


Ketagihan PUBG Mobile Lebih Merisaukan Daripada Ketagihan Dadah, Kata Persatuan Pelajar Di India

PUBG Mobile semestinya antara game paling popular di dunia masakini. Disebabkan populariti ini, ia telah menimbulkan ketidaksenangan kepada sesetengah pihak.

Sebuah persatuan pelajar di India, Jammu and Kashmir Students Association telah menegaskan yang ketagihan bermain PUBG Mobile lebih merisaukan berbanding ketagihan kepada dadah, lapor Gadgets 360.
“Ketagihan kepada game ini telah menjadi lebih merisaukan daripada ketagihan kepada dadah apabila kita melihat pemuda-pemudi 24 jam bersama telefon pintar mereka dan bermain game tersebut dan tidak melakukan apa-apa,” kata timbalan pengerusi persatuan tersebut, Raqif Makhdoomi. “Kami mohon pentadbiran gabenor untuk mengharamkan game serta-merta.”
Persatuan tersebut mendakwa yang PUBG Mobile memberikan ketagihan ekstrem dan mengakibatkan keputusan yang buruk dalam peperiksaan.
Pengerusi persatuan tersebut, Abrar Ahmad Bhat pula menyifatkan PUBG Mobile sebagai “perosak masa depan”.
Komen JomGaming mengenai laporan ini: untuk mengatakan yang ketagihan bermain PUBG Mobile adalah lebih berbahaya daripada ketagihan dadah adalah sesuatu yang agak keterlaluan. Walau bagaimanapun, ketagihan bermain apa-apa video game sekalipun haruslah dikawal dengan disiplin yang sangat tinggi.
Perkara-perkara lain yang lebih penting, terutamanya pelajaran hendaklah diutamakan terlebih dahulu. Dah selesaikan segala tugas-tugas penting, barulah kita boleh bermain game di waktu lapang.


Kini Korang Boleh Topup PlayStation Network Melalui Maybank2u Tanpa Sebarang Caj Tambahan

Sekarang pun tengah ada jualan murah!

Sebelum ini, kami pernah melaporkan yang Maybank2u telah menawarkan servis untuk topup Steam Wallet. Walau bagaimanapun, servis ini kurang mendapat sambutan yang baik kerana Maybank mengenakan caj tambahan sebanyak 20 peratus bagi setiap pembelian.
Terbaru, Maybank telah turut menambah servis untuk topup PlayStation Network (PSN). Penulis sendiri masih belum mencubanya, namun daripada apa yang dipaparkan semasa ingin membeli topup ini serta daripada FAQ ini, servis topup PSN melalui Maybank2u ini kelihatan tidak akan mengenakan sebarang caj tambahan. Bermakna, berapa ringgit yang korang bayar, itulah nilai yang akan masuk ke dalam akaun PSN korang.
Kalau ada daripada korang yang dah cuba servis ini, boleh beritahu kami di ruangan komen, sama ada dikenakan caj tambahan ataupun tidak.
Nilai yang ditawarkan di laman tersebut ialah:

PSN RM30
PSN RM50
PSN RM100
PSN RM200
PlayStation Plus 3-bulan RM45
PlayStation Plus 12-bulan RM129

Bagaimana dan di mana korang boleh dapatkan topup PSN ini melalui Maybank2u? Ini cara-caranya:

Pergi Maybank2u.com.my
Log masuk ke akaun Maybank korang
Klik ‘Buy Online’
Klik ‘Game Credits with PIN’
Pilih ‘PlayStation Network (PSN)’
Pilih nilai yang ingin dibeli
Masukkan nombor telefon
Minta nombor TAC dan masukkanya
Tunggu SMS untuk kod topup
Tebus kod itu di PlayStation Store, sama ada melalui PS4 sendiri atau melalui laman web

Jadi, selepas ini, lebih mudahlah korang nak kempiskan lagi dompet korang itu, kan? Oppss…
Terima kasih NEST Gaming untuk tips ini.
[KEMASKINI]: Sememangnya tiada caj tambahan dikenakan untuk servis ini, disahkan oleh seorang pembaca JomGaming.


Nostalgia Melanda Bagi Mereka Pernah Membesar Dengan Star Wars Dalam Video Live-Action Terbaru Star Wars Battlefront II

Lagipun siapa lagi yang layak bayar microtransactions kan… kan??

Tinggal beberapa hari sahaja lagi untuk mara ke Battlefront II dan Sony mengeluarkan trailer yang menampilkan dua insan beradu dari kecil sehingga menjadi dewasa berada di dua pihak berbeza: Rebellion dan Empire.
https://youtu.be/yvsP1svZFKg
Star Wars Battlefront II akan menampilkan story campaign di mana anda akan bermain dalam perspektif Empire sebagai Commander Iden Versio yang akan mengambil masa selama 5 sehingga 8 jam.
Baru-baru ini, game ini tidak disenangi oleh peminat kerana mengambil masa terlalu lama untuk mendapatkan satu Hero iaitu kira-kira 40 jam dalam akses awal Star Wars Battlefront II. EA memberi respons terhadap permasalahan di Reddit ini tetapi dihentam teruk oleh komuniti pemain seluruh dunia sehingga menjadi komen paling banyak di-downvote dalam sejarah Reddit.

Sejurus selepas kritikan itu, EA menurunkan kredit Star Wars Battlefront II sebanyak 75 peratus untuk meng-unlock Hero.
Star Wars Battlefront II akan dilancarkan sepenuhnya pada 17 November 2017 di PC, PS4 dan Xbox One.


Destiny 3 Sudah Dalam Pembikinan? Awas! Gambar Spoiler Untuk Story 4 Tahun Yang Akan Datang

AnonTheNine merupakan seorang Redditor yang telah menyumbangkan pelbagai info leaked untuk game Destiny di Reddit. Dikhabarkan Destiny 3 sudah pun di dalam proses pembikinan dan akan mempunyai planet baru, Europa.
RPG Yang Lebih Mendalam Dan Extra Grindy Dari Forsaken
Dikhabarkan gameplay mechanic D3 akan lebih mendalami ke arah RPG yang lebih kompleks dan grindy di mana kalau seseorang yang hanya habiskan 2 jam seminggu untuk main memang tidak akan dapat catch up. Forsaken yang ada sekarang ini juga dikatakan agak berat untuk bulan pertama dan masih mempunyai pelbagai bounty dan event untuk di hasbiskan.
Takluki Kawasan di Bulan Jupiter, Europa: Zon PvEvP
Concept Art bulan Europa selepas era Collapse dilukis oleh Bungie pada 2013
Mengikutkan Destinypedia, Europa adalah bulan yang mengelingi Jupiter. Sebuah koloni manusia yang maju hidup di Europa di zaman Golden Age sebelum dilanda zaman Collapse. Sekarang hanya tinggal bandar pembangunan dibeku ais.
Guardians kemungkinan akan terbang ke Europa, di mana ia akan menjadi sebuah Zon PvEvP Open World di mana guardians harus berlawan untuk mendapatkan kawasan. Zon tidak seperti Dark Zone dari dalam Division, zon ini lebih kepada menakluk kawasan dari membunuh pemain lain untuk loots.
Guardian Dapat Mengguna dan Manipulasi Ilmu Gelap
Dalam D3, dikhabarkan Guardians dapat menggunakan kedua-dua kuasa antara light and darkness. Tidak mengejutkan jika kuasa Dark boleh menjadi antara subclass kepada Guardian, contoh kuasa dark seperti Taken, ‘Corrupted Ether’ kepada kaum Fallen dan Wyrm God dari kaum Hive.
Selama 5 tahun kebelakangan dalam Destiny, Gurdians dapat hidup kembali spawn berulang hanya kerana kuasa light untuk menentang ‘dark’. Di dalam update Forsaken, kita juga belajar sedikit ilmu hitam ini dalam mode Gambit, The Drifter percaya ada kebaikan menggunakan sedikit kuasa ‘dark’ untuk menguatkan diri selagi tidak melampaui batas.
Darkness yang sedang on the way hendak menyerang dunia dan galaksi.
Sejak azali lagi guardians sering mempersoalkan kebaikan Traveler yang membawa light ke bumi ini. Kemungkinan pengunaan kedua-dua kuasa ini akan menjadi antara jalan cerita D3? Sedikit tentang lore Light dan Dark yang dapat diketahui dengan bermain Destiny selama 5 tahun, kaum Hive yang di dorongi kuasa Darkness juga menggunakan sedikit kuasa (void) light untuk menguatkan kuasa mereka.
Sama seperti The Drifter menggunakan sedikit kuasa dark untuk menguatkan diri berlawan dan juga Eris Morn, hampir mati berlawan Hive menggunakan tulang Ahamkara (Light) membuat hajat untuk selamatkan dirinya tetapi dihidupkan kembali dengan menjadi separa Hive (Dark). Mara dilahirkan sebagai seorang Awoken yang pertama akibat clash super-cluster Corona-Borealis di mana kuasa Light dan Darkness bertembung dan meletup. Keseimbangan antara dark dan light diperlukan untuk keseimbangan alam dan untuk terus hidup.
Intel yang kita dapati dari berjumpa Mara Sov pada minggu ke-3 curse week pada Cycle ke-2.
Apabila guardians berjumpa Mara Sov di dalam Dreaming City minggu lepas, Mara turut berkata jika manusia tidak mengharapkan kuasa Traveler (yang membawa light) sudah lama dia akan hancurkan Traveler tersebut… kerana di mana ia berada, di situ kuasa jahat mengikuti. Sering kali mesej sulit atara Mara dan The Drifter mempersoalkan kebaikan Traveler. Untuk ketahui lebih tentang kuasa ‘Light dan Dark’ di dalam lore Destiny boleh membaca the thread Reddit di sini.
The Nine dan Kaum Jovians Dari Europa?

Kaum Jovian ibaratkan kaum yang bersifat dewa atau godly yang sepatutnya menjadi Awoken, tetapi lebih berkuasa. 9 orang yang mati dan dihidupkan kembali sebelum Mara Sov dilahirkan sebagai Awoken yang berlaku di super-kluster Corona-Borealis dan terperangkap antara flux-tube Jupiter dan Io.
Graf medan magnet planet Jupiter, meununjukkan flux tube. Sumber: Spaceart.
“… The Nine are ancient leviathan intelligences from the seas of Europa or the hydrocarbon pits of Titan. The Nine arrived in a mysterious transmission from the direction of the Corona-Borealis supercluster. The Nine are the firstborn Awoken and their minds now race down the field lines of the Jupiter-Io flux tube. The Nine are Ghosts who pierced the Deep Black without a ship and meditated on the hissing silence of the heliopause…” – Ghost Fragment: Legends 2
Kapal yang dinaiki Mara Sov berpecah di dinding Corona Borealis, tetapi Jovian berada dekat dengan flux tube IO-Jupiter. Sumber: Outsidebozeman.
Osiris pernah berjumpa dengan The Nines di Europa bersembang tentang kehadiran Vex pada masa akan datang. The Nines adalah Leviathan Intillegence dari zaman purba. The Emissary, salah satu dari The Nine pernah berkata mereka berasal dari bulan hidrokarbon. sama ada Titan atau Europa. Kemungkinan sebab adanya Trials Of The Nine diadakan untuk mengasahkan kembali Guardians selepas diserang Red War untuk melawan kejahatan yang bakal tiba.
Pelan 10 Tahun Francais Destiny
Bungie dan Activition berkata Destiny akan menjadi batu tumpuan mereka selama 10 tahun dah kesemua rancangan ini telah diaturkan. Kemungkinan besar paling awal untuk kita mendapatkan D3 adalah September 2020 atau 2021 (kalau tak tunda lagi sekali) — akan diarahkan oleh Christopher Barrett dan Luke Smith.
Antara screenshot dalam trailer Destiny pada 2013, Uldren yang turun ke bumi mencari Guardian. Dari awal dalam jalan penceritaan Destiny, Awoken memerlukan pertolongan guardian untuk selamatkan dunia ini.
Banyak imej concept-art Bungie dari 2013 ini kini banyak telah menjadi realiti walaupun terdapat dalam perubahan cerita sedikit dan ditangani dengan kemasukan High Moon Studio untuk selamatkan jalan penceritaan francais Destiny.
Terdapat imej di bawah yang kemungkinan akan menjadi salah satu cerita untuk DLC yang akan datang.
Kejayaan selepas Battle of the Six Front. Dapat cam Saladin dan Efrideet?
Adakah ini Traveler? Atau sebuah penempatan buatan manusia?
Hollow Earth Theory is real
Kelihatan seperti kuasa Hive ye dak?


Ubisoft Umum 2 DLC Percuma Rentas 2 Game Assassin’s Creed, Watak-Watak Valhalla, Odyssey Bertemu

Setelah mengacah sejak beberapa hari lalu, Ubisoft telah mengumumkan beberapa kandungan tambahan (DLC) untuk dua buah game Assassin’s Creed terbaharu mereka.
Pertama, sebuah DLC besar berbayar yang bakal tiba ke dalam Assassin’s Creed Valhalla pada 10 Mac 2022. Berjudul Dawn of Ragnarok, ia akan membawa Eivor untuk bertarung dengan Odin.

Kedua, buat julung kalinya dalam sejarah francais ini, Ubisoft telah mengumumkan dua buah DLC percuma merentasi dua game terkini dalam siri ini, iaitu Assassin’s Creed Valhalla dan Assassin’s Creed Odyssey.
Digelar Assassin’s Creed Crossover Stories, satu story akan dilancarkan dalam setiap dua game ini.
Satu story (A Fated Encounter) akan dilancarkan dalam Assassin’s Creed Valhalla, menampilkan Kassandra atau Alexios; dan satu lagi story (Those Who Are Treasured) akan dilancarkan dalam Assassin’s Creed Odyssey, menampilkan Eivor.
Assassin’s Creed Crossover Stories boleh dimainkan dalam kedua-dua game bermula hari ini secara percuma.

DLC rentas game ini kemungkinan adalah percubaan dan gambaran awal tentang bagaimana konsep Assassin’s Creed Infinity akan digunakan.
Julai lalu, Ubisoft telah mengumumkan yang mereka sedang membangunkan Infinity, setelah laporan awal dari Kotaku mendedahkannya.
Menurut laporan, Infinity akan memfokuskan kepada kandungan online atau dalam kata lain, sebuah game live-service yang akan sering membawakan perubahan dari semasa ke semasa — namun, kata Ubisoft, ia bukanlah sebuah game dengan model percuma (free-to-play).
Berbeza dengan setiap siri Assassin’s Creed sebelum ini yang hanya akan memfokuskan kepada satu-satu tema dan latar belakang — seperti mitologi Vikings, Greek, Mesir, dan lain-lain — Infinity pula akan mengumpulkan pelbagai tema dan latar belakang dalam satu game. Melalui konsep ini, game ini kelak akan mempunyai banyak ruang untuk berkembang dalam tempoh bulan-bulan atau tahun-tahun seterusnya.


Trailer Black Desert Mobile Yang Pertama Diterbitkan! Hebat Grafik Game Mobile Sekarang!

Pearl Abyss, developer Black Desert Mobile telah menonjolkan trailer teaser untuk kita semua saksikan. Korang boleh tengok trailer ini di bawah!

Daripada trailer ini, kita dapat tahu sedikit sebanyak mengenai gameplay dan grafik game MMORPG bagi platform mobile ini, di samping kepelbagaian features yang game ini akan berikan! Mungkin korang boleh cuba bila ianya keluar nanti.
Kitorang akan update lagi bila ada maklumat selanjutnya!


Team CS:GO, FaZe Nak Keluar Dari WESA?

World Esports Association (WESA) yang baru ditubuhkan Electronic Sports League (ESL) bagi menyelaras peraturan acara CS:GO khabarnya dah mula bergolak!

Pasukan CounterStrike: Global Offensive, FaZe Clan bakal keluar dari WESA kerana permintaan ESL yang inginkan hak eksklusif terhadap mereka! Dikatakan, FaZe terpaksa membayar USD50,000 sebagai denda kerana ingin meninggalkan organisasi tersebut!

WESA yang ditubuhkan ESL membariskan pasukan-pasukan CS:GO yang ternama seperti Fnatic, Natus Vincere, EnVyUs, Virtus.Pro, Gamers2, Mousesports dan Ninjas in Pyjamas. Setiap pasukan ini mempunyai perjanjian bersama pihak pengurusan tajaan masing-masing, tetapi khabarnya ESL seolah-olah ‘memaksa’ mereka untuk bernaung di bawah WESA secara eksklusif!

FaZe dikatakan ingin mengekalkan pihak pengurusan tajaan mereka dan mereka ingin keluar dari WESA. FaZe dijangka akan membuat pengumuman rasmi dalam minggu hadapan.
Berita ini pastinya tamparan buat ESL kerana WESA baru sahaja lebih dari seminggu ditubuhkan! Sama-sama kita nantikan pengumuman rasmi daripada FaZe sekiranya perkhabaran ini adalah benar.


Insiden Serpihan Roket China Mungkin Punca Trailer Battlefield Baharu Masih Belum Keluar

Banyak laporan yang muncul, termasuk dari orang dalam industri tersohor, Tom Henderson, mengatakan minggu ini sepatutnya menjadi minggu di mana EA dan DICE akan memperlihatkan trailer pertama untuk Battlefield seterusnya. Walau bagaimanapun, sehingga ke hujung minggu, trailer itu masih tidak kunjung tiba.
Di sebalik pelbagai info tentang Battlefield yang beliau dedahkan sebelum ini dengan penuh kepastian, Henderson tidak mengetahui apakah sebenarnya punca kelewatan pendedahan trailer itu. Namun, beliau ada teorinya tersendiri.
Henderson berpendapat bahawa faktor mengapa DICE masih belum keluarkan trailer pertama Battlefield baharu adalah disebabkan insiden serpihan roket China yang terhempas dari ruang angkasa.
Serpihan roket China itu dikatakan telahpun terhempas berdekatan Maldives di Lautan Hindi. Walau bagaimanapun, sejak beberapa hari sebelum itu, muncul kerisauan yang mana serpihan roket tersebut mungkin terhempas di lokasi yang tidak sepatutnya dan mampu mencederakan orang awam. NASA telah mengkritik China kerana kurang bertanggungjawab dalam mengendalikan insiden ini.
Jadi, apa kaitannya dengan trailer pertama Battlefield pula?
Henderson telah mendedahkan yang trailer pertama Battlefield itu akan memaparkan babak di mana roket meletup di udara, jatuh ke bumi dan mencederakan beberapa askar. Oleh itu, mengeluarkan trailer tersebut semasa dunia sedang mengikuti satu insiden yang berpotensi mencederakan orang awam, seakan sama dengan trailer tersebut, tentunya bukan satu langkah yang sesuai.
Henderson menegaskan yang ini bukan kali pertama mana-mana syarikat game yang menangguhkan pendedahan atau pelancaran disebabkan insiden yang sedang berlaku di dunia sebenar.
Serpihan roket China itu telahpun terhempas di Lautan Hindi tanpa mencederakan seorang manusia, maka, mungkin DICE akhirnya sudah bersedia untuk mengeluarkan trailer pertama Battlefield seterusnya itu dalam masa terdekat? Sama-sama kita nantikan.
Sebelum ini, dua keping screenshot dari trailer pertama Battlefield itu telah tertiris — memaparkan pandangan udara sebuah lokasi pulau terpencil serta memaparkan di dalam helikopter dari pandagan seorang pemain yang sedang mengawalnya.
Battlefield baharu akan dilancarkan hujung tahun ini.


Trailer Baru Star Wars Battlefront 2 Leaked! Saksikan Emperor Palpatine Dengan Cape Warna Merah!

Seperti juga video trailer pengumuman yang telah leaked sebelum ini, nampaknya, trailer terbaru untuk Star Wars Battlefront 2 juga menerima nasib yang sama!
Youtuber Unreal SjS telah memuatnaik sebuah video berdurasi 13 saat, memaparkan sedikit sedutan daripada video trailer yang belum pernah kita lihat lagi. Ia dirakam dari luar skrin (off-screen) menggunakan kamera, jadi pastinya video ini tidak dapat dilihat dengan begitu jelas.

Walau bagaimanapun, apa yang dapat kita lihat daripada video yang sekejap ini, nampaknya Emperor Palpatine akan dipakaikan dengan cape berwarna merah serba baru. Emperor Palpatine juga kelihatan akan diambil daripada timeline-nya yang tua, iaitu daripada original trilogy, bukan prequel trilogy.
Kita juga dapat melihat sedikit skrin daripada gameplay, memperlihatkan map dan ability cards mendapat rekaan UI yang sedikit berlainan dan baru. Selain itu, beberapa sedutan aktiviti di belakang tabir juga kelihatan.
Tidak banyak info yang boleh kita hadam daripada video trailer off-screen yang cukup pendek ini. Yang pasti, EA bakal mendedahkan segala maklumat yang kita nantikan untuk Star Wars Battlefront 2 semasa acara EA Play yang bakal berlaku kira-kira dua minggu lagi.

Anda boleh tonton dan baca segala info yang telah didedahkan setakat ini – trailer pengumuman, tarikh pelancaran dan bermacam info lain – di sini.
JomBaca: Pelakon Dari Siri TV Arrow, Paul Blackthorne Akan Membintangi Star Wars Battlefront II


Dangerous Golf: Game Golf Yang Lain Dari Yang Lain!

Main game golf di console sesuatu yang memboringkan? Mahukan game golf yang berada di tahap ekstrem?

Mungkin korang boleh merasa bermain golf di dalam suasana yang menarik di dalam game Dangerous Golf. Game ini  dihasilkan oleh developer yang telah membuat game Burnout iaitu Criterion Games yang sekarang dikenali dengan Three Fields Entertainment. Game ini akan berada di PC, PlayStation 4 dan juga Xbox-One.

Apa yang menariknya tentang game Dangerous Golf ini adalah ianya bukan dimainkan di atas padang golf, tetapi korang akan bermain di dalam bangunan, di dapur hotel, ballroom, di stesen minyak dan banyak tempat lagi!

Dan yang lebih menarik lagi, misi korang bukanlah mencari par ataupun birdie, korang kene mengumpul point dengan memusnahkan barang-barang. Pelikkan, namun itulah yang ada di dalam game Dangerous Golf. Korang musnahkan segala benda yang ada dan kemudian tukarkan bola golf korang kepada bola berapi untuk mendapatkan lagi impak yang lebih ekstrem.
Namun sayang sekali kerana masih tiada lagi trailer ataupun apa-apa video mengenai Dangerous Golf ini, tetapi yang pasti game ini akan berada di pasaran pada bulan Mei nanti.
ADIOS!!


Mafia III: Trailer Terbaru Paparkan Pelbagai ‘Personaliti’ Bandar New Bordeaux!

Trailer terbaru Mafia III menampilkan bandar New Bordeaux yang diinspirasikan daripada New Orleans – sebuah bandar yang cukup terkenal dalam siri filem noir dan supernatural!

Developer 2K Games telah menerbitkan trailer dari belakang tabir Mafia III yang terbaru. Menariknya, trailer ini memaparkan lokasi game Mafia III ini nanti iaitu bandar New Bordeaux.

Diinspirasikan daripada bandar New Orleans, New Bordeaux juga akan menampilkan pelbagai mercutanda New Orleans yang terkenal seperti senibina Perancis dan Sepanyol, jazz bars, dermaga di muara sungai, kawasan paya, sehinggalah ke bahagian bandar dengan bangunan pencakar langit nan moden!

Melalui trailer ini juga, 2K menjanjikan setiap bahagian New Bordeaux akan dapat diterokai tanpa perlu meng-unlock area baru di dalam story mode! Walaubagaimanapun, setiap karakter baru masih perlu di-unlock secara linear mengikut jalan cerita.

Kalau korang jenis tak sabar, jelajahilah New Bordeaux. Jika tidak, ikut sahaja jalan cerita Mafia III yang semestinya dipenuhi plot twist yang menjadikan francais action-adventure ini digemari ramai!
JomBaca: Mafia III: Story Trailer Mengujakan, Pre-order Bermula Di Steam
Mafia III akan dilancarkan pada 7 Oktober ini di platform PS4, Xbox One dan PC.


ASUS ROG ALLY akan dilancarkan ke peringkat global lebih awal daripada sangkaan ramai

View this post on Instagram            A post shared by JomGaming (@jomgaming)


SCUF Vantage – Controller Berprestasi Tinggi Untuk PS4!

“Dibina” untuk esports jugak ke ni?

Gamer kompetitif, gamer kasual yang serius terhadap minat mereka, atlit esports PS4, dan pengumpul controller eksklusif – PlayStation telah mengumumkan SCUF Vantage, controller PS4 rasmi untuk korang.

Dengan BANYAK pilihan customisation, korang boleh finetune SCUF Vantage ini untuk prestasi responsif di pentas esports, ataupun keselesaan gaming kasual sambil rilek-rilek di rumah – dan pastinya dapat melengkapi segenap cara permainan korang.

Jom kita tengok apa yang best sangat dengan SCUF Vantage ni:

Butang tepi (Sax buttons) – direka untuk kegunaan dan keselesaan orgonomik, serta lebih butang untuk dikonfigurasi
Faceplate boleh dicabut – memudahkan proses penukaran thumbstick dan konfigurasi controller
Kawalan audio bagi sambungan berwayar – audio touch bar memudahkan kawalan audio, hanya swipe aje touch bar tanpa perlu mencapai remote mahupun memasuki setting
Konfigurasi modul getaran – boleh kurangkan berat controller untuk sesi permainan yang lama lagi selesa
Sistem kawalan paddle – 4 paddle di belakang controller untuk dikonfigurasi
Suis button-remapping pantas – tidak perlu aplikasi komputer untuk button mapping
Pilihan thumbstick – 3 ketinggian berbeza, dalam dua konfigurasi cembung atau cengkung
 Konfigurasi hair trigger – kawalan sensitiviti trigger memberikan reaksi pantas lagi jitu
Trigger stop & extender – keselesaan kawalan di hujung trigger finger korang
Pilihan D-pad – pilih antara D-pad atau control disk
Faceplate magnetic  – boleh ditukar mengikut citarasa

SCUF Vantage kini dibuka untuk pre-order di AS dan Kanada, dengan versi sambungan wayar USB sahaja (USD169.95 / ~RM674.19) ataupun versi wayarles Bluetooth / sambungan wayar USB (USD199.95 / ~RM793.20).
Kedua-dua versi akan hadir dengan pelbagai bahagian sparepart dan kabel braided micro USC, manakala versi wayarles/wayar akan hadir dengan beg simpanan kecil untuk controller bangsawan korang ni.
Tiada berita lanjut tentang bila SCUF Vantage ini akan masuk Malaysia, sama-samalah kita tunggu. Kalau tak sabar sangat, boleh order terus dari website AS scufgaming.com atau gamestop.com
Nota: SCUF Vantage masih lagi sedang dalam pembikinan, jadi spesifikasi dan rekaan produk akhir mungkin akan berbeza daripada gambar promosi di atas. Berbelanja secara berhemah, guys.


EA Mohon Maaf Kepada Fighter UFC Muslim Selepas Isyarat Kristian Dalam Game

EA berjanji untuk membetulkan isyarat tersebut selepas seorang fighter UFC Muslim tidak berpuas hati.

Pihak Electronic Arts (EA) telah memohon maaf kepada Khabib Nurmagomedov, selepas fighter ini mengeluarkan tweet menyuruh EA Sports membuang isyarat yang kurang menyenangkan dirinya sebagai seorang Muslim.
Dalam UFC 2, karakter Khabib telah melakukan isyarat salib di dada semasa meraikan kemenangan dalam sesebuah perlawanan. Pastinya, sebagai seorang Muslim, ia menimbulkan sedikit kurang selesa kepada beliau selepas karakter dirinya melakukan sedemikian.
https://www.youtube.com/watch?v=WBdBceg6b1E
Berikut adalah kenyataannya yang dikeluarkan dalam akaun Twitter beliau:

I'm a MUSLIM and not Baptized. Please @EASPORTSUFC edit my after fight celebration. I have a lot of Muslim fans and you have to respect it.
— khabib nurmagomedov (@TeamKhabib) March 19, 2016
Isyarat kemenangan yang dilakukan karakter dalam UFC 2 merupakan “celebration” yang diletakkan secara rawak untuk semua karakter. Dan pihak EA tidak menyangka ia mampu menimbulkan isu keagamaan serta mampu membuatkan seseorang kurang selesa mengenainya.
Pihak EA Sports telah menjawab tweet Khabib tersebut, dan beliau telah memuat naik screenshot permohonan maaf itu ke laman Instagram beliau.
Memetik kata-kata pihak EA Sports:

“Hello Khabib. Just wanted to reach out and let you know that we’ve seen your concern in regards to your after fight celebration. We’ve informed our development team about this issue and will change the celebration in our next update. Apologies is this has offended you in any way.”

Memetik kata-kata Khabib di Instagram:

Alhamdulilah. I have nothing against Christians. Every man in this life has his own way, and my way is Islam. Developers of the game made mistake. Let’s be honest, every human being made mistakes, and I’m not holding a grudge. They apologized and promised to fix it. Hopefully, next time they wouldn’t make mistakes like this, and take account everybody’s religion.

Terima kasih, Eurogamer.
JomBaca: Sumpahan EA Sports Untuk Muka Hadapan Game Berterusan!?


Dapatkan Promosi Fight Money Berganda Hujung Minggu Ini!

Bersiap sedia wahai pahlawan-pahlawan Street Fighter V!

Seperti yang pernah dijanjikan oleh Capcom, Double Fight Money Event bakal tiba ke Street Fighter hujung minggu ini! Dapatkan jumlah fight money sebanyak 2 kali ganda dengan bertarung dalam Ranked Match!
Inilah peluang untuk mengumpul sebanyak Fight Money yang boleh, sementara menanti kehadiran Urien yang kemungkinan hadir pada akhir September ini!
Double Fight Money Event akan bermula mengikut waktu Malaysia mulai 3 September (7.00 pagi) hingga 5 September (12.00 tengahari).
Sumber dari Capcom Unity.


Apa Jadi Kalau Tess Tidak Mati Dalam The Last of Us? Saksikan Gameplay Tess Yang Menemani Ellie Ini

Korang pernah terfikir sekiranya watak utama dalam The Last of Us adalah Tess, dan bukannya Joel yang menemani Ellie?

Tess telah dimatikan wataknya oleh Naughty Dog dalam The Last of Us terlalu awal. Walaupun dimatikan pada ketika jalan ceritanya masih di peringkat permulaan, Tess tetap memberikan kesan yang mendalam kepada para pemain kerana Ellie begitu rapat dengannya. Babak Tess mati masih terngiang-ngiang dalam fikiran.
Seorang Youtuber, Freako telah membina sebuah mod yang menjadikan Tess sebagai protagonis, dan menggantikan watak Joel sebagai peneman Ellie sepanjang pengembaraan mereka. Korang boleh saksikan dua video di bawah, memparkan babak-babak dan aksi-aksi Tess melindungi Ellie dalam apa jua cara sekalipun.
Pastinya suatu perasaan yang lain apabila melihat tempat Joel digantikan dengan Tess.

Jadi, pernah tak korang terfikir sekiranya Naughty Dog memutuskan untuk memanjangkan watak Tess? Apa akan jadi kepada jalan ceritanya? Apa pendapat korang? Kongsikan dengan kami.


Battlefield 1 Bakal Mempunyai 6 Story Mission Saja? Betul Ke Bohong?

Selepas Battlefield 1 telah diumumkan, banyak pula maklumat yang tertiris. Betul ke bohong?

Dalam satu leak yang dikeluarkan seorang pengguna Twitter, txt231 telah memberikan sedikit maklumat mengenai single-player story campaign yang akan ditampilkan dalam Battlefield 1 kelak.
Beliau telah mengatakan bahawa Battlefield 1 hanya akan mempunyai 6 story missions sahaja. Malah, beliau turut menyenaraikan nama untuk keenam-enam missions tersebut:

Friends in High Places
Nothing is Written
Through Mud and Blood
Avanti Savoia!
The Runner
Epilogue

Sekiranya maklumat ini adalah sahih, Battlefield 1 akan memiliki 1 story missions kurang berbanding Battlefield 4. Battlefield 4 menampilkan 7 story missions – iaitu, Baku, Shanghai, South China Sea, Singapore, Kunlun Mountains, Tashgar dan Suez.
Siri Battlefield lebih menfokuskan content dan gameplay di Multiplayer berbanding Single-player. Mungkin ramai pemain tidak kisah sekiranya kekurangan ini berlaku.
Namun, di satu pihak lain, terdapat ramai juga pemain gemarkan story campaign. Jadi, jika ini adalah benar, ia pasti sedikit sebanyak akan mengecewakan mereka.

JomBaca: Battlefield 1: Ada Apa Dengan Collector’s Edition?
Bukan itu sahaja, txt231 juga telah menyenaraikan Achievements yang terdapat dalam Battlefield 1. Berikut adalah senarainya:

Play the Objective: As a Squad Leader, complete 1 objective in multiplayer
All challenges: Complete all challenges
All code books: Find all code books
Assult Enlistment: Complete all Assult Missions in multiplayer
Medic Enlistment: Complete all Medic Missions in multiplayer
Scout Enlistment: Complete all Scout Missions in multiplayer
Support Enlistment: Complete all Support Missions in multiplayer
Decorated: Recieve a Medal in multiplayer
Episode 1, 100%: Unlock all codex entries in Friends in high places
Episode 2, 100%: Unlock all codex entries in Nothing is written
Episode 3, 100%: Unlock all codex entries in Through mud and blood
Episode 4, 100%: Unlock all codex entries in Avanti Savoia!
Episode 5, 100%: Unlock all codex entries in The Runner
Episode 6, 100%: Unlock all codex entries in Epilogue
Skill event 4: Skill event 4
Skill event 5: Skill event 5
Corporal Reach: Rank 10 in multiplayer
Counter-sniper: Using a bolt action rifle, kill an enemy Recon player in multiplayer
Episode 1: Complete Friends in high places
Episode 2: Complete Nothing is written
Episode 3: Complete Through mud and blood
Episode 4: Complete Avanti Savoia!
Episode 5: Complete The Runner
Episode 6: Complete Epilogue
One challenge: Complete one challenge
One code book: Find one code book
Operations: Win 1 Operation in multiplayer
Skill event 1: Skill event 1
Skill event 2: Skill event 2
Skill event 3: Skill event 3
War Bonds: Purchase a primary weapon in multiplayer

txt231 mengatakan Achievements ini masih lagi belum dimuktamadkan, dan banyak perubahan boleh berlaku menjelang pelancarannya nanti.

JomBaca: Battlefield 1: Akses 3 Hari Lebih Awal Dengan Pre-Order Deluxe Edition!
Melihat senarai ini, Achievements yang paling menarik perhatian kami adalah War Bonds. Achievements ini mengatakan “Purchase a primary weapon in Multiplayer”. Kami menjangkakan sistem unlocking dalam Battlefield 1 nanti bakal menggunakan sistem yang tidak linear.
Bermakna, kita boleh meng-unlock weapon yang menjadi pilihan hati sekiranya XP (atau apa saja yang akan dipanggil kelak) sudah cukup. Senang kata, ia adalah sistem yang sama digunakan di Battlefield Hardline, bukan seperti di Battlefield 4 yang menggunakan sistem unlocking yang linear.

Battlefield 1 akan keluar di PC, Xbox One dan PS4 pada 21 Oktober 2016.
JomBaca: Battlefield 1: “Kegagalan Pelancaran BF4 Takkan Berlaku Kepada BF1” – DICE


Orwell’s Animal Farm: Rasai Pengalaman Game Adaptasi Dari Novel Tulisan George Orwell

Pertama kali diumumkan pada bulan Ogos 2020, Orwell’s Animal Farm merupakan video game yang diadaptasi dari novella satira klasik tahun 1945 tulisan George Orwell.
Dibangunkan oleh Nerial and The Dairy Men, ia telah diumumkan bahawa Orwell’s Animal Farm akan dikeluarkan pada 10 Disember tahun ini. Pengumuman itu turut dilancarkan sekali bersama dengan trailer pendek.

Ia merupakan game yang memfokuskan kepada naratif di mana pemain ditugaskan untuk memberi tugasan kepada haiwan-haiwan, memilih undang-undang yang perlu dikuatkuasakan di ladang dan perlahan-lahan melakukan korupsi ke atas haiwan-haiwan dengan menentukan ganjaran yang mereka akan perolehi.
Pemain juga perlu memastikan bahawa populasi haiwan di ladang kekal gembira dan mampu menguruskan sumber dengan baik. Semua ini akan dapat dirasai oleh pemain dalam grafik seperti lukisan dari buku cerita kanak-kanak.
Menurut pembangun game, Orwell’s Animal Farm akan menampilkan barisan karakter yang sama seperti dalam novel. Pemilihan naratif yang diberikan kepada pemain akan membolehkan cerita Animal Farm diperkembangkan melangkaui ideologi Animalism di semuanya bermula di ladang.


The Outer Worlds: RPG Terbaru Obsidian Akan Dilancarkan 25 Oktober!

Berita baik buat peminat game RPG, Obsidian Entertainment akan melancarkan The Outer Worlds pada 25 Oktober 2019.
Dalam The Outer Worlds, pemain akan merungkai misteri konspirasi di Heart of Halycon, sebuah koloni angkasa yang jauh dari planet Bumi. Game yang memfokuskan kepada jalan cerita akan dipenuhi dengan banyak factions yang mahu bersaing dan semua itu terpulang kepada pilihan pemain untuk memilih pihak mana yang pemain mahu bantu.

Obsidian Entertainment telah menyatakan bahawa pemain boleh membunuh mana-mana NPC. Sama seperti Fallout: New Vegas, The Outer Worlds akan mempunyai lawak jenaka baik dari segi penulisan dan dialog.
The Outer Worlds akan dilancarkan pada 25 Oktober 2019 untuk Xbox One, PS4 dan PC sebagai timed exclusive di Epic Game Store. The Outer Worlds juga akan hadir ke Xbox Game Pass.


Ghost Recon: Wildlands Open Beta Bermula Minggu Ini, Pre-Load Sekarang!

The Ghost Recon: Wildlands open beta boleh diakses oleh semua di PC, PS4 dan Xbox One.

Melalui open beta kali ini, pemain-pemain akan mendapat akses kepada sebuah misi yang dinamakan sebagai “Unidad Conspiracy”. Seperti yang diumumkan oleh Ubisoft, Ghost Recon: Wildlands boleh dimainkan secara solo atau co-op seramai 4 orang pemain semasa open beta ini.
Pemain-pemain juga akan diberi akses untuk mencuba pelbagai senjata, aksesori taktikal dan juga kenderaan bagi menyelesaikan misi yang diberikan ini.
Open beta bagi Ghost Recon: Wildlands akan bermula pada 23 Februari, 7 malam (waktu Malaysia) dan berakhir pada 27 Februari, namun begitu pemain-pemain akan boleh mula memuat-turun open beta ini seawal 20 Februari.

Ghost Recon: Wildlands akan diterbitkan pada 7 Mac untuk PC, PS4 dan Xbox One.


Facebook Membeli Beat Games, Studio Yang Membangunkan Game VR Beat Saber

Facebook telah mengambil-alih Beat Games, studio yang membangunkan game VR yang menggabungkan Star Wars dengan Guitar Hero, Beat Saber.
Pengambil-alihan ini diumumkan oleh Pengarah Kandungan Facebook, Mike Verdu, dalam satu blogpost. Menurut beliau, Beat Games akan menyertai Oculus Studios sebagai pembangun yang beroperasi secara bebas, dan kekal berpangkalan di Prague, Republik Czech.
“Sebuah studio indie bergabung tenaga dengan rakan yang berfikiran sama, dan bersama-sama mereka mencari cara baru untuk membawa VR ke satu tahap yang lebih tinggi,” kata Verdu.
Satu persoalan yang merisaukan apabila Facebook mengumumkan pengambil-alihan ini ialah apakah akan ada kesan terhadap Beat Saber yang dilancarkan di platform selain Oculus (seperti PS4). Jawapannya tidak. Beat Games akan tetap menyokong dan memberikan kandungan baru untuk kesemua platform yang Beat Saber telah dilancarkan sebelum ini.
Apakah hasil yang bakal diterjemahkan melalui pengambil-alihan ini kepada pembangunan game VR khususnya? Sama-sama kita nantikan.


Kembalikan Nostalgia Dengan Hang Eight Level Dalam Gameplay Terbaru Crash Bandicoot N. Sane Trilogy

PlayStation telah mengeluarkan video terbaru Crash Bandicoot N. Sane Trilogy – memaparkan level Hang Eight yang suatu ketika dulu cukup ikonik dalam Crash Bandicoot 2: Cortex Strikes Back.
Pastinya dengan keindahan grafik yang telah di-remastered ini membuatkan memori kita bermain level ini kembali. Jom layan:

Crash Bandicoot N. Sane Trilogy bakal menampilkan 3 game pertama dari siri ini, iaitu Crash Bandicoot, Crash Bandicoot 2: Cortex Strikes Back and Crash Bandicoot: Warped. Remastered ini akan membawakan pencahayaan dan animasi baru serta cinematics yang ditambahbaik untuk 4K di PS4 Pro, dan soundtrack yang di-remastered sepenuhnya.
Crash Bandicoot N. Sane Trilogy akan diterbitkan di PS4 pada 30 Jun 2017.
[su_box title=”JomBeli!” box_color=”#ff0000″]Unit review Crash Bandicoot N. Sane Trilogy disediakan oleh NaGaming dan korang juga boleh dapatkan daripada mereka!
[/su_box]


Pelukis Profesional Ini Cipta Babak Seperti Komik Dalam Photo Mode Spider-Man PS4

Kalau dah jiwanya memang berseni, dengan apa cara sekalipun mampu berkarya.

Sekiranya korang tidak tahu, Marvel’s Spider-Man, iaitu game eksklusif PS4, mempunyai Photo Mode. Antara sticker dan filter yang ada dalam Photo Mode adalah yang bertemakan komik.
Seorang pelukis komik profesional, Patrick Mulholland telah menggunakan fungsi ini untuk mencipta satu babak menumpaskan penjahat yang semestinya kelihatan seperti di dalam komik yang sangat menarik. Korang boleh saksikannya di bawah:

Beliau kemudian turut berkongsikan satu lagi babak yang beliau cipta dengan menggunakan warna-warna yang berlainan:

Lebih menarik, tweet beliau ini turut mendapat perhatian daripada pembangunan game ini sendiri, Insomniac Games. Mereka memuji hasil kerja Mulholland dengan mengatakan mereka sudah lama berharap yang seseorang akan mencipta sesuatu seperti ini.

This is awesome! We had hoped to see people trying to do things like this! https://t.co/P3PBbzBeVl— Insomniac Games (@insomniacgames) December 24, 2018


Sony Interactive Entertainment Buka Ibu Pejabat Baru Di Singapura Sebagai Hab Asia Tenggara

Sebelum ini, pasaran PlayStation di Asia Tenggara dikendalikan terus dari Hab Asia yang berpangkalan di Hong Kong. Terkini, ada berita baik untuk komuniti PlayStation di rantau ini.
Sony Interactive Entertainment (SIE) telah mengalihkan operasi mereka untuk pasaran Asia Tenggara ke Singapura, lapor Geek Culture.
Dalam kata lain, SIE akan membuka ibu pejabat khas di negara Temasik itu untuk menguruskan segala hal pemasaran di negara-negara Asia Tenggara yang mempunyai sokongan rasmi SIE iaitu Singapura, Malaysia, Thailand, Indonesia, Vietnam dan Filipina.
Menurut Geek Culture, rentetan penyusunan semula pada Julai lalu yang meletakkan Hab Asia dalam Operasi Perniagaan Asia SIE, divisyen baharu ini sedang diketuai oleh individu veteran PlayStation, Katsuhiko Murase, sebagai Ketua Operasi Perniagaan Asia.
“Struktur organisasi baharu dan pembukaan Hab Asia di Singapura ini akan memimpin pasukan Asia kami untuk terus mengembangkan bisnes PlayStation melalui pengalaman bekerja dan pengetahuan perniagaan yang besar,” kata Murase kepada Geek Culture yang baru sahaja tamat kuarantinnya selama dua minggu selepas tiba di Singapura.
“Kami mempunyai keyakinan untuk menambah lanjut perniagaan dan kekuatan operasi ini bagi meneruskan untuk menggempur dan kekal sebagai peneraju dalam persekitaran perniagaan yang sentiasa berkembang.”
Bagi yang tidak tahu, PlayStation membahagikan pasaran Asia (tidak termasuk Jepun) mereka kepada dua, iaitu Asia Timur yang merangkumi Hong Kong, Taiwan dan Korea Selatan; dan Asia Barat iaitu beberapa negara Asia Tenggara seperti yang disebut di atas.
Selain Murase, seorang lagi yang mengemudi pemasaran PlayStation Asia Barat ialah Mustafa Yiğit, iaitu sebagai Ketua Perdagangan Asia Barat. Beliau menyertai SIE pada 2011 yang sebelum itu beliau bertugas sebagai Ketua PlayStation Turki, serta pernah juga memegang jawatan Pengarah Urusan SIE Hong Kong.
Jangan terkeliru pula antara Hab Asia terbaharu di Singapura ini dengan SIE Worldwide Studios yang telah dibuka di Kuala Lumpur, Malaysia. Studio pembangunan yang diketui oleh Hasnul Hadi Samsudin itu merupakan studio pembangunan yang membantu studio-studio di bawah PlayStation lain membangunkan game-game baharu.


CDPR Masih Tidak Tahu Bila Cyberpunk 2077 Akan Kembali Ke PlayStation Store

Dalam video permohonan maaf dan penjelasan terhadap Cyberpunk 2077 yang dikeluarkan CD Projekt Red semalam, ada satu isu cukup besar yang tidak disentuh langsung.
Persoalan itu ialah tentang pembuangan Cyberpunk 2077 dari PlayStation Store — dalam kata lain, bilakah para pemain di PS4 dan PS5, yang tidak kisah untuk bermain game yang mempunyai banyak masalah, boleh beli game ini di PlayStation Store?
Hal ini mungkin tidak terjawab dalam video berdurasi 5 minit itu, namun CDPR ada menyebutkan tentang perkara ini dalam soalan lazim (FAQ) yang disediakan berkaitan komitmen mereka untuk memperbaiki dan menambahbaik Cyberpunk 2077.
Soalan yang disediakan ialah bilakah game ini akan kembali ke PlayStation Store, dan jawapannya ialah:
“Kami sedang berusaha untuk penambahbaikan dan kemaskini, dan bekerjasama dengan Sony untuk membawa Cyberpunk 2077 semula ke PlayStation Store secepat mungkin.”
Walau bagaimanapun, mereka tidak menyatakan apakah syarat yang ditetapkan oleh Sony untuk membenarkan game tersebut dibawa masuk semula ke gudang jualan mereka.


YamateH, Inyourdream & Febby Bersama Fnatic Ke ESL One Genting 2017!

Nampaknya teka-teki lineup bagi Fnatic ke ESL Genting terjawab sudah di dalam satu pengumuman rasmi daripada Fnatic.

Berikutan pemergian Raven, Eyyou & DeMoN daripada pasukan Fnatic DotA 2 November lepas, peminat tertanya-tanya siapakah yang akan menjadi pengganti kepada trio ini.

Fnatic di dalam pengumuman mereka memaklumkan mereka telah memilih pemain yang serasi ke arah menuju kejuaraan bermula dengan ESL One Genting nanti. Jadi, lineup roster Fnatic nanti akan terdiri daripada Mushi dan Ohaiyo serta 3 ahli baru:
Yee Fung “Mushi” Chai – Mid/Carry
Muhammad Rizky “Inyourdream” Anugrah – Mid/Carry
Chong Xin “Ohaiyo” Khoo – Offlaner
Yong-min “Febby” Kim – Roaming Support
Ng “YamateH” Wei Poong – Hard Support (Pengganti)
Febby daripada Korea menyertai Fnatic selepas prestasi yang cemerlang bersama MVP Phoenix. Setelah membina reputasi sebagai pemain No. 4 paling berbakat di Asia Tenggara, beliau akan memainkan peranan yang sama di dalam Fnatic nanti.
Inyourdream daripada Indonesia pula cukup terkenal kerana memiliki antara MMR yang tertinggi di server Asia Tengara. Beliau akan bersilih ganti peranan mid dan carry bersama Mushi.
YamateH sebagai nama legenda di arena DotA tempatan, akan menjadi pemain pengganti bagi Fnatic ke ESL One Genting nanti. Dengan pengalaman bertanding di dalam arena DotA anarabangsa, beliau pasti akan menjadi gandingan hebat kepada Mushi.
Korang boleh menyaksikan persembahan Fnatic DotA 2 di ESL One Genting 2017 nanti menerusi livestream di tonton.


Astro Dan Nintendo Hasilkan Headset Bertemakan Zelda Untuk Nintendo Switch!

Kasi tambah bling kepada Nintendo Switch korang!

Akhirnya Nintendo Switch akan mendapat headset rasminya yang pertama – hasil kerjasama antara Astro Gaming dan Nintendo.

Astro Gaming telah mengumumkan headset Astro A10 edisi The Legend of Zelda: Breath of the Wild yang akan mula dijual di hujung tahun ini.
Semestinya kualiti audio dari headset Astro sudah cukup terkenal dan ditambah pula rekaan berona hitam-emas pasti menjadikan headset ini idaman ramai.
Selain itu, headset ini didatangkan dengan ciri-ciri berikut:

Rekaan klasik bertemakan ikon Zelda
Keupayaan chat sepenuhnya di Nintendo Switch dengan kabel chat
Headband boleh laras yang tahan lasak untuk pengalaman gaming mudah alih
Kusyen telinga dengan memory foam untuk keselesaan berlanjutan
Ditala dengan Astro Audio ‘Tuned for Gaming’
Komunikasi suara jitu dengan mifrofon omnidirectional

Harga bagi headset ini masih belum diumumkan, bagaimanapun,, jika melihat kepada harga Astro A10 yang biasa, harganya boleh mencecah USD59.99 / ~RM238.97. Astro A10 edisi Zelda ini dijangka akan berharga lebih mahal sedikit.

Pengumuman lanjut mengenai headset ini akan diumumkan di E3 nanti. Sama-sama kita nantikan.


Destiny: Jom Berperang di King’s Fall Raid Ep. 4

Akhirnya kami tiba di stage terakhir. Tetapi tunggu dulu! Nampaknya dua anak perempuan Oryx menghalang kami untuk berhadapan dengan Ayahanda mereka. Seperti di Crota End, nyanyian mereka akan menawatkan riwayat kami jika tidak membunuh mereka terlebih dahulu.

Stage 7 : Kaklong Wizards Anak-Anak Oryx

Benda Wajib Tahu!
Kedudukan Platforms dan Towers

Ada 4 platform yang flank 2 towers, tugaskan 4 Guardian untuk menjaga setiap platform yang bernombor 1,2,3,4 seorang satu.
Bila platform dipijak (lompat ke atas Platform), platform bayangan akan muncul dimana hanya boleh dinaiki oleh Guardian yang terkena efek Torn Between Dimensions atau kitorang panggil Orang Minyak! (OM)
Platform perlu dipijak mengikut turutan arah lawan jam bermula dari platform selepas platform Spark.
Turun dari platform akan menyebabkan semua platform bayangan yang dibina fade/musnah.

Torn Between Dimensions (Orang Minyak (OM))

Satu Guardian akan dipilih secara random untuk dikenakan efek Torn Between Dimensions/Orang Minyak.
Hanya OM dapat melompat di platform bayangan yang dibina.
Hanya OM dapat mengambil Spark dan merampas perisai dari Deathsinger.
OM perlu melombat di atas platform yang dibina mengikut arah lawan jam.

Spark

Sebiji bola cahaya (Spark) akan muncul di atas satu daripada 4 platform secara random.
Spark ini perlu diambil untuk mencuri perisai Deathsinger’s.
Larian OM bermula dari platform sebelah platform Spark secara counter-clockwise.
Apabila OM sudah mengambil Spark, curi perisai Deathsinger’s (tekan petak untuk Playstation, X untuk  XB1).
Perisai yang dicuri dari Deathsinger akan menyebabkan seluruh Fireteam Kebal dari serangan musuh.

Deathsinger’s Ir Anuk & Ir Halak

Jangan sesekali menyerang Deathsingers yang diselubungi api berwarna merah sebelom memijak sequence platform.
Deathsinger Ir Anuk (tower kiri) perlu diserang dahulu.*
Deathsinger Ir Halak (tower kanan) perlu mati terlebih dahulu.*
* Jika fireteam anda mempunyai DPS yang tinggi korang boleh bunuh terus Ir Anuk, jika tidak tinggalkan sedikit HP Ir Anuk dan mulakan proses yang sama pada Ir Halak.

Penerangan Strategi – Jom Belasah Diorang!

Bahagikan 4 Guardians untuk menjaga platform 1,2,3,4. Seorang lagi Guardian akan ditugaskan untuk clear adds yang akan muncul di lane tengah dan sebagai ganti menjaga platform jika ada Guardian  platform yang mati. Hanya 3 Guardians yang perlu naik ke platform dalam proses membina bridge bayangan bagi membolehkan OM mengambil Spark.
Seorang Orag Minyak sedang berlari atas platform bayangan ke arah Spark.
DPS Round Pertama

Jika Spark berada di atas platform 3 seperti permulaan di dalam video, hanya Guardian di platform dari turutan 4-2-1 sahaja yang perlu membina bridge bayangan. Sementara Guardian platform 3 boleh duduk di DPS spot untuk clear adds yang muncul di lane tengah.
Setelah platform pertama dipijak. countdown 1 minit akan bermula. Guardians platform akan pijak ikot turutan 4-2-1 dengan tenang dan teratur.
Apabila bridge bayangan dibina, OM perlu naik ke setiap platform bayangan bermula di platform 4-2-1 dan perlu mengambil setiap spark yang berada di atas bridge bayangan sehinggalah mendapat Spark yang berada di atas platform 3.
OM akan lompat ke atas Tower Ir Anuk (tower kiri), dan curi perisai dia (tekan petak untuk Playstation, X untuk  XB1). Lepas tuh terus lari ke DPS spot.
Setelah OM mendapat Spark, arahkan semua Guardian untuk pergi ke DPS Spot dan OM terus glide ke DPS Spot.
Titan boleh pop out Weapons Of Light di belakang DPS Spot.
Mulakan proses DPS terhadap Ir Anuk. Pakai sniper dan machine gun untuk optimum DPS!
Pastikan semua Guardians berada di dalam Aura of Weaving – untuk mendapat kekebalan semasa DPS.
Selepas countdown tamat, pastikan semua Guardian berada di dalam shield Aura of Weaving dan tunggu sehingga Aura of Weaving hilang.

DPS Round Kedua dan seterusnya…

Guardians platform kembali ke platform masing-masing. Jika Guardian di platform 4  jadi OM, Guardian sebelumnya yang jadi OM perlu menggantikan tempat beliau.
Ulang langkah di atas tetapi kali ini rampas shield dari Ir Halak.
Ulang semua proses sehinggalah HP mereka berdua mencecah 0%

Tips:

Selepas bridge bayangan muncul, selepas beberapa ketika, snipers akan muncul di belakang setiap platform. Setelkan diorang nih secepat mungkin!
Touch of Malice memberikan DPS yang amat tinggi bagi menurunkan nyawa Deathsinger.
Jika ada fireteam yang kurang berpengalaman anda boleh tugaskan beliau untuk clear adds, jika dia menjadi OM, arahkan dia untuk wipe untuk memindahkan effect Torn Between Dimensions ke Guardians yang lebih berpengalaman


Fortnite Bawakan Mode Waktu Terhad Seumpama Among Us – The Spy Within

Seperti biasa, apa sahaja yang sedang popular dalam game lain, Epic Games akan cuba bawakan versi mereka sendiri ke dalam Fortnite.
Terbaharu, Fortnite membawakan mode waktu terhad yang cara mainnya adalah sama seperti Among Us.
Menggelarkan mode ini sebagai The Spy Within, ia sudah boleh dimainkan dalam Fortnite sekarang. Satu ciri yang membezakan mode ini dengan Among Us dan mode-mode lain Fortnite ialah The Spy Within dimainkan dalam pandangan first-person.
Selain daripada pandangan first-person itu, semuanya sama seperti apa yang ada dalam Among Us. Mode ini dimainkan oleh 10 orang pemain; 2 pemain sebagai The Spies dan 8 pemain lain sebagai The Agents. The Spies perlu menghapuskan The Agents sebelum setiap The Agents bekerjasama dan berjaya menyempurnakan semua objektif yang disediakan.
Fortnite boleh dimainkan secara percuma di PC, PS4, PS5, Xbox One, Xbox Series, Switch, iOS dan Android.


Sebelum korang terjah ke dunia futuristik open-world Cyberpunk 2077 pada 10 Disember ini, korang kena persiapkan diri dengan 10 Perkara Tentang Cyberpunk 2077 Yang Patut Korang Tahu!

Ada info yang kitorang tertinggal? Kasi share dekat ruangan komen!


Tales of Berseria Akan Tiba Januari Nanti! Collector’s Edition Diumumkan!

Tarikh penerbitan edisi English akhirnya diumumkan oleh Bandai Namco.

Bagi mereka yang inginkan Tales of Berseria Collector’s Edition sebagai koleksi, segeralah menempah ianya segera kerana ia dikeluarkan pada bilangan yang terhad iaitu 10,000 sahaja.
Edisi Collector’s Edition akan didatangkan bersama:

Tales of Berseria Steel Book case
Figurin Velvet and Laphicet Chibi Kyun Chara
Rantai kunci eksklusif retro
CD muzik untuk Tales of Berseria
Novel “A Witch’s Tale: A World Full of Daemons”
Kad permainan Tales of Berseria
Guide book Tales of Berseria

Yasuhiro Fukaya selaku direktor ToB, pernah menyatakan tiada pertukaran untuk penapisan akan dilakukan untuk kandungan game ini. Ini adalah kerana watak utama untuk Tales of Berseria iaitu Velvet Crowe telah memakai pakaian yang agak seksi.

Tales of Berseria akan berada dipasaran mulai 24 Januari untuk PlayStation 4 dan PC pula pada 27 Januari.